**Ministerstvo školstva, vedy, výskumu a športu**

**Slovenskej republiky**

**Výročná správa o stave vysokého školstva za rok 2015**

(Materiál vypracovaný v súlade s § 102 ods. 2 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov)

**Bratislava august 2016**

Obsah

[Výročná správa o stave vysokého školstva za rok 2015 4](#_Toc461012151)

[Úvod 5](#_Toc461012152)

[Stručný prehľad najdôležitejších informácií o vysokom školstve v roku 2015 5](#_Toc461012153)

[Časť I 6](#_Toc461012154)

[1. Správa o činnosti vysokých škôl v roku 2015 6](#_Toc461012155)

[1.1 Právne podmienky 6](#_Toc461012156)

[1.2 Poskytovatelia vysokoškolského vzdelávania 6](#_Toc461012157)

[1.3 Poskytovanie vysokoškolského vzdelávania 7](#_Toc461012158)

[Systém vysokoškolského vzdelávania 7](#_Toc461012159)

[Študenti 8](#_Toc461012160)

[Prijímacie konanie na 1. stupeň 10](#_Toc461012161)

[Prijímacie konanie na 2. stupeň .... 12](#_Toc461012162)

[Dostupnosť štúdia pre občanov so špecifickými potrebami 12](#_Toc461012163)

[Vysokoškolská mobilita 12](#_Toc461012164)

[1.4 Zamestnanci vysokých škôl 13](#_Toc461012165)

[1.5 Vysokoškolská veda a technika 15](#_Toc461012166)

[Podprogram Vysokoškolská veda a technika 16](#_Toc461012167)

[Aktivity verejných vysokých škôl v rámci štátnych programov a projektov podporovaných Agentúrou na podporu výskumu a vývoja 16](#_Toc461012168)

[Publikačná činnosť 17](#_Toc461012169)

[1.6 Rozvoj vysokého školstva 22](#_Toc461012170)

[1.7 Systém sociálnej podpory študentov a sociálnych služieb 23](#_Toc461012171)

[Časť II 25](#_Toc461012172)

[2. Správa o hospodárení verejných vysokých škôl v roku 2015 25](#_Toc461012173)

[2.1 Výška dotácií zo štátneho rozpočtu verejným vysokým školám v roku 2015 a spôsob ich rozdelenia 25](#_Toc461012174)

[Výška dotácií zo štátneho rozpočtu verejným vysokým školám v roku 2015 25](#_Toc461012175)

[Spôsob rozdelenia dotácií zo štátneho rozpočtu verejným vysokým školám 26](#_Toc461012176)

[Jednotkové dotácie 28](#_Toc461012177)

[2.2 Výsledky hospodárenia verejných vysokých škôl za rok 2015 29](#_Toc461012178)

[Sumárne údaje zo súvah verejných vysokých škôl k 31. decembru 2015 29](#_Toc461012179)

[Sumárne údaje o výnosoch a nákladoch verejných vysokých škôl 30](#_Toc461012180)

[Štruktúra nákladov a výnosov v hlavnej činnosti 31](#_Toc461012181)

[Kapitálové výdavky 33](#_Toc461012182)

[Časť III 34](#_Toc461012183)

[3. Záver k správe 34](#_Toc461012184)

Zoznam grafov v textovej časti správy

Graf č. 1 Vývoj počtu študentov na vysokých školách ............................................................. 8

Graf č. 2 Vývoj počtu prihlášok, prijatí a zápisov, prihlásených (fyzické osoby), prijatých (fyzické osoby) a zapísaných (fyzické osoby) – fyzická osoba je za všetky školy zohľadnená len raz, aj keď sa zúčastnila viacerých prijímacích konaní ..................................................... 10

Graf č. 3 Vývoj populácie 19-ročných, počtu maturantov, počtu zapísaných celkom (fyzické osoby) a zapísaných maturantov (fyzické osoby) ................................................................... 11

Graf č. 4 Vývoj populácie 19-ročných, počtu maturantov, počtu zapísaných celkom (fyzické osoby) a zapísaných maturantov (fyzické osoby) ako percentuálny podiel na počte 19 ročných ............................................................................................................................... 12

Graf č. 5 Vývoj priemerných platov zamestnancov verejných vysokých škôl ....................... 13

Graf č. 6 Veková štruktúra vysokoškolských učiteľov vysokých škôl (vrátane štátnych)   
(minimálny vek, prvý kvartil, medián, tretí kvartil a maximálny vek) ................................... 15

Graf č. 7 Zmeny v počte fyzických osôb od 01.01.2015 do 31.12.2015 zamestnaných na vysokej škole (vysokoškolský učiteľ, výskumný/umelecký pracovník) podľa funkcie ......... 15

Graf. č 8a Počet publikácií verejných vysokých škôl registrovaných vo Web of Science v rokoch 2011-2015 ................................................................................................................ 18

Graf č. 8b Počet publikácií verejných vysokých škôl registrovaných vo Web of Science v rokoch 2011-2015 ................................................................................................................ 18

Graf č. 9a Priemerný počet citácií na publikáciu verejnej vysokej školy v rokoch 2011-2015 v porovnaní so svetovým priemerom ...................................................................................... 19

Graf č. 9b Priemerný počet citácií na publikáciu verejnej vysokej školy v rokoch 2011-2015 v porovnaní so svetovým priemerom ...................................................................................... 19

Graf č. 10 Priemerný citačný ohlas normalizovaný podľa vedného odboru (CNCI) v rokoch 2011-2015 v porovnaní s priemernou svetovou hodnotou (pribl. 1) ...................................... 20

**Tabuľková príloha k správe**

# Výročná správa o stave vysokého školstva za rok 2015

Ministerstvo školstva, vedy, výskumu a športu Slovenskej republiky (ďalej len „ministerstvo“) v súlade s § 102 ods. 2 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) každoročne vypracúva a zverejňuje výročnú správu o stave vysokého školstva. Tento dokument obsahuje výročnú správu o stave vysokého školstva za rok 2015 (ďalej len „správa“).

**V úvode správy** sú v stručnej forme **zhrnuté najdôležitejšie informácie** o vysokom školstve za rok 2015.

**Prvú časť správy** tvorí **správa o činnosti** vysokých škôl v Slovenskej republike (ďalej len „SR“) v roku 2015. Je zameraná na plnenie ich hlavných úloh v oblasti vysokoškolského vzdelávania, v oblasti vysokoškolskej vedy a techniky, v oblasti rozvoja a v oblasti sociálnej podpory študentov. **Druhá časť** je venovaná **hospodáreniu verejných vysokých škôl.** Správa je doplnená podrobnou **tabuľkovou prílohou.**

Správa vychádza z údajov, ktoré vysoké školy uviedli vo svojich výročných správach o činnosti a výročných správach o hospodárení za rok 2015, výkazníctva vysokých škôl za rok 2015 a ďalej z oficiálnych štatistických údajov a z údajov, ktoré má ministerstvo k dispozícii v rámci svojej koordinačnej činnosti. V správe sa využívajú aj poznatky získané na stretnutiach so Slovenskou rektorskou konferenciou, Radou vysokých škôl a Študentskou radou vysokých škôl.

Správa sa zaoberá najmä vysokými školami v pôsobnosti rezortu ministerstva školstva, teda verejnými vysokými školami a súkromnými vysokými školami, sčasti zahraničnými vysokými školami. Ak to nie je výslovne uvedené, nezaoberá sa vysokými školami v rezortoch obrany, vnútra a zdravotníctva. V ďalšom, ak nie je uvedené inak, vysokou školou sa rozumie verejná vysoká škola alebo súkromná vysoká škola. V časti o hospodárení sa správa zaoberá len verejnými vysokými školami.

Kvôli prehľadnosti sú jednotlivé odseky v ďalšom texte číslované priebežne.

* 1. Úvod
  2. Stručný prehľad najdôležitejších informácií o vysokom školstve v roku 2015

1. V roku 2015[[1]](#footnote-1)) bol celkový počet študentov **158 659,** z toho 93 889 žien**,** nastal **medziročný pokles počtu študentov** vysokých škôl o **16 771 (9,56 %)**, z toho **9 978** na verejných vysokých školách a **6 793** na súkromných vysokých školách. Rovnako sa znížil počet študentov iného štátneho občianstva (celkom o **850** študentov). Najviac študentov verejných vysokých škôl v prvých dvoch stupňoch študovalo v spoločenských vedách, náukách a službách (44,26 %). Podiel žien na celkovom počte vysokoškolských študentov v roku 2015 dosiahol 59,18 % v prípade doktorandského štúdia 47,86 %. Podiel žien študentiek na súkromných vysokých školách bol 62,98 %.
2. V priebehu roka 2015 **riadne skončilo vysokoškolské štúdium** na verejných a súkromných vysokých školách **56 737** študentov, z toho 35 569 žien, čo predstavuje medziročný pokles o 8,51 % (5 275 absolventov). Pod tento stav sa podpísal najmä pokles absolventov externej formy štúdia o **3 513**, pričom v dennej forme sa počet absolventov znížil o **1 762**.
3. O štúdium na vysokej škole v prvom stupni a spojenom prvom a druhom stupni sa uchádzalo **45** **597 uchádzačov – občanov SR**, čo je opäť nižší počet ako v predchádzajúcich rokoch a oproti minulému roku pokles o 3 364 uchádzačov. Títo uchádzači na štúdium podali spolu s cudzincami **83** **532 prihlášok**, čo je najnižší počet za ostatné roky. Od úspešných uchádzačov bolo uskutočnených **38** **048** zápisov na štúdium, z toho 35 601 od osôb štátnej príslušnosti SR a 2 447 od cudzincov.
4. **Priemerný plat zamestnanca** verejnej vysokej školy v roku 2015 bol **1 062,25 €,** čo je **o 1,89 % viac** ako v roku 2014. Priemerný plat vysokoškolského učiteľa verejnej vysokej školy v roku 2015 bol 1 338,52 €, čo je o 1,20 % viac ako v roku 2014. V roku 2015 bol priemerný plat profesora verejnej vysokej školy **1 965,82  €,** čo predstavuje nárast o 0,93 %**.**
5. Veková štruktúra profesorov a docentov vysokých škôl sa medziročne významne nezmenila. Medián veku vysokoškolského učiteľa vo funkcii profesora bol 62 rokov.
6. **Podpora vysokoškolskej vedy a techniky** v rámci finančných prostriedkov vyčlenených na vysoké školstvo v kapitole ministerstva v roku 2015 predstavovala **147 263 643 €**.
7. V rámci schváleného rozpočtu na vysoké školstvo vo výške 453 056 504 € bola vysokým školám vyčlenená čiastka **449 125 127 €**, celkovo sa vysokým školám poskytli dotácie v objeme 442 283 878 €.
8. Verejné vysoké školy hospodária podľa rozpočtu výnosov a nákladov. **Celkové náklady** (vrátane odvodov a dane z príjmu) verejných vysokých škôl v roku 2015 **v hlavnej činnosti** predstavovali **695 407 376** **€** a **celkové výnosy** verejných vysokých škôl v roku 2015 **v hlavnej činnosti boli 702 250 645 €**.
9. V roku 2015 skončilo s **kladným výsledkom hospodárenia** (hlavná a podnikateľská činnosť spolu) svoje hospodárenie **17 verejných vysokých škôl**. Hospodársky výsledok verejných vysokých škôl za rok 2015 v hlavnej činnosti bol zisk vo výške **6 843 270 €** a v podnikateľskej činnosti bol zisk v objeme **3 075 256 €.** Celkový hospodársky výsledok bol **zisk v objeme 9 918 526 €**.
10. Správa a jej tabuľková príloha aj v tomto roku poskytuje ďalšie podrobné informácie o stave vysokého školstva v SR za rok 2015.
    1. Časť I
    2. 1. Správa o činnosti vysokých škôl v roku 2015
11. Prvá časť správy sa zameriava na hlavné činnosti vysokých škôl v roku 2015 a podmienky, za ktorých tieto činnosti vykonávajú.

1.1 Právne podmienky

1. V roku 2015 v rámci vykonávacích predpisov bolo vydané:

* opatrenie MŠVVaŠ SR oznámené pod č. 181/2015 Z. z., ktorým sa ustanovuje suma maximálneho ročného školného na akademický rok 2016/2017 pre študijné programy v externej forme štúdia uskutočňované na verejných vysokých školách a na štátnych vysokých školách.

1. V roku 2015 Národná rada SR schválila dva zákony, ktorými sa mení a dopĺňa zákon o vysokých školách:

* zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov umožní vysielať profesionálnych vojakov – kadetov na vysokoškolské štúdium aj mimo územia SR, preto sa novelou zákona o vysokých školách umožnilo uskutočňovať praktickú výučbu v rámci študijných programov aj v zariadeniach a útvaroch ozbrojených síl iných štátov, ak táto možnosť vyplýva z medzinárodnej zmluvy,
* zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov na novo a komplexne upravil uznávanie dokladov o vzdelaní a uznávanie odbornej kvalifikácie, v zákone o vysokých školách tak boli vypustené ustanovenia upravujúce uznávanie dokladov o vzdelaní vysokými školami.

1.2 Poskytovatelia vysokoškolského vzdelávania

1. V roku 2015 poskytovalo vysokoškolské vzdelávanie 20 verejných vysokých škôl, tri štátne vysoké školy a 13 súkromných vysokých škôl. Uznesením č. 709 zo  16. decembra 2015 vláda SR odňala štátny súhlas právnickej osobe Vysoká škola Goethe Uni Bratislava, a. s., ktorá tým stratila oprávnenie pôsobiť ako súkromná vysoká škola. Okrem nich oprávnenie na poskytovanie vysokoškolského vzdelávania na území SR malo aj šesť zahraničných vysokých škôl, z toho štyri vysoké školy so sídlom v Českej republike, aktívne ho využívali dve[[2]](#footnote-2)) a jedna so sídlom v Nemeckej spolkovej republike (Hochschule Fresenius gGmbH) a jedna so sídlom vo Francúzskej republike (INSTITUT SUPÉRIEUR SPÉCIALISÉ DE LA MODE - MOD´SPÉ Paris), ktorej bolo udelené oprávnenie na poskytovanie vysokoškolského vzdelávania na území SR 24. júla 2015.
2. Dňa 2. septembra 2013 požiadala právnická osoba Technologický Inštitút A. Ruprechta a. s. so sídlom v Bratislave o udelenie štátneho súhlasu na pôsobenie ako súkromná vysoká škola s názvom Technologický Inštitút A. Ruprechta so sídlom v Šamoríne, v roku 2015 vláda SR rozhodla o neudelení štátneho súhlasu jej uznesením č. 101 zo 4. marca 2015.
3. Dňa 20. mája 2014 požiadala právnická osoba COGNOS Slovakia s.r.o., so sídlom v Bratislave o udelenie štátneho súhlasu na pôsobenie ako súkromná vysoká škola s názvom Vysoká škola ekonómie a podnikania so sídlom v Banskej Bystrici, v roku 2015 vláda SR rozhodla o neudelení štátneho súhlasu jej uznesením č. 102 zo 4. marca 2015.
4. Na konci roka 2015 v Slovenskej republike pôsobilo 22 univerzitných vysokých škôl, jedenásť vysokých škôl, ktoré nie sú začlenené medzi univerzitné vysoké školy ani medzi odborné vysoké školy a dve odborné vysoké školy. Uvedené údaje sú vrátane štátnych vysokých škôl.

1.3 Poskytovanie vysokoškolského vzdelávania

#### Systém vysokoškolského vzdelávania

1. V roku 2015 bolo možné vysokoškolské vzdelanie v niektorom z jeho stupňov získať v 370 študijných odboroch. Prvý stupeň vysokoškolského vzdelávania bolo možné študovať v 178 študijných odboroch, druhý stupeň taktiež v 178 študijných odboroch, tretí stupeň vysokoškolského vzdelávania v 325 študijných odboroch. Študijné odbory sú rozčlenené do 9 skupín: výchova a vzdelávanie (10 odborov), humanitné vedy a umenie (45), sociálne, ekonomické a právne vedy (57), prírodné vedy (61), konštruovanie, technológie, výroba a komunikácie (67), poľnohospodárske a veterinárske vedy (39), zdravotníctvo (47), služby (22) a informatické vedy, matematika a informačné a komunikačné technológie (22).
2. V prípade sústavy študijných odborov SR bolo rozhodnuté o jednom podanom návrhu na zmenu sústavy, rozhodnutie bolo pozitívne a na základe neho bola vykonaná zmena opisu študijného odboru hudobné umenie pridaním ďalších študijných odborov zo sústavy medzi príbuzné študijné odbory. V prípade šiestich študijných odborov nadobudli 1. 1. 2015 účinnosť rozhodnutia vykonané v roku 2014 a týkajúce sa zmien ich opisov (vodné hospodárstvo, hydromeliorácie, stavebníctvo, aplikovaná mechanika, vodné stavby, inžinierske konštrukcie a dopravné stavby).
3. V roku 2015 minister školstva, vedy, výskumu a športu SR rozhodol na základe vyjadrenia Akreditačnej komisie o 556 právach vysokých škôl o spôsobilosti vysokej školy na jednotlivé činnosti podľa zákona o vysokých školách. Išlo o žiadosti predložené mimo komplexných akreditácií činností vysokých škôl. Sumárne počty jednotlivých typov rozhodnutí sú nasledujúce:

|  |  |  |  |  |  |  |
| --- | --- | --- | --- | --- | --- | --- |
| Typ rozhodnutia | Študijné programy | | | | Habilitačné a inauguračné konanie | Spolu |
| I. stupeň | II. stupeň | spojeného I+II stupňa | III. stupeň |
| Priznanie práva (nové aj opätovné priznania) | 28 | 29 | 0 | 5 | 386 | 448 |
| Pozastavenie práva | 4 | 4 | 0 | 0 | 34 | 42 |
| Obnovenie práva | 0 | 6 | 1 | 1 | 0 | 8 |
| Odňatie práva | 0 | 0 | 0 | 0 | 0 | 0 |
| Zamietnutie žiadosti | 19 | 16 | 0 | 2 | 21 | 58 |
| Spolu | 51 | 55 | 1 | 8 | 441 | 556 |

Tabuľka č. 1- Počet vydaných rozhodnutí o akreditácii činností vysokých škôl mimo komplexnej akreditácie

1. V roku 2015 sa skončila komplexná akreditácia činností 22 vysokých škôl (z čoho 19 bolo verejných, 1 štátna a 2 súkromné). V rámci komplexných akreditácií minister rozhodol o žiadostiach vysokých škôl o akreditáciu študijných programov, a o právach vysokých škôl uskutočňovať habilitačné konania a konania na vymenúvanie profesorov, a to nasledovne:

|  |  |  |  |  |  |  |
| --- | --- | --- | --- | --- | --- | --- |
| Typ rozhodnutia | Študijné programy | | | | Habilitačné a inauguračné konanie | Spolu |
| I. stupeň | II. stupeň | spojeného I+II stupňa | III. stupeň |
| Priznanie práva (nové aj opätovné priznania) | 1483 | 1379 | 21 | 1580 | 384 | 4847 |
| Pozastavenie práva | 48 | 53 | 4 | 79 | 34 | 218 |
| Odňatie práva (pre nepožiadanie o akreditáciu) | 334 | 254 | 0 | 162 | 24 | 774 |
| Zamietnutie žiadosti | 52 | 67 | 3 | 111 | 21 | 254 |
| Spolu | 1917 | 1753 | 28 | 1932 | 463 | 6093 |

Tabuľka č. 2 - Počet vydaných rozhodnutí o akreditácii činností vysokých škôl v komplexných akreditáciách

1. V rámci rozhodovania o žiadostiach podaných do komplexných akreditácií činností vysokých škôl bolo rozhodnuté o 14 žiadostiach o akreditáciu spoločného študijného programu (sú zahrnuté do počtov v tabuľke č. 2). Mimo komplexných akreditácií činností vysokých škôl bolo taktiež rozhodnuté o troch žiadostiach o akreditáciu spoločného študijného programu, pričom v dvoch prípadoch išlo o rozhodovanie o žiadostiach, ku ktorým sa vyjadrila Akreditačná komisia (sú zahrnuté do počtov v tabuľke 1) a v jednom prípade išlo o rozhodnutie o žiadosti podanej na ministerstvo. Vo všetkých prípadoch ide o spoluprácu slovenských vysokých škôl so zahraničnými vysokými školami.

#### Študenti

1. Medziročne bolo zaznamenané **zníženie** počtu študentov na vysokých školách na **158 659 študentov** (pokles o **16 771** študentov, o 9,56 %).Verejné vysoké školy zaznamenalimedziročný pokles počtu študentov o **9 978**, na súkromných vysokých školách počet študentov klesol o **6 793** študentov. Podiel študentov na súkromných vysokých školách tak medziročne klesol na **13,27 %**, čím ich podiel medziročne poklesol o 2,6 percentuálneho bodu**.**
2. Podiel žien na celkovom počte študentov vysokých škôl dosiahol v roku 2015 hodnotu 59,18 % (medziročný pokles o 0,4 percentuálneho bodu). V prípade verejných vysokých škôl to bolo 58,59 % a na súkromných školách 62,98 %. Z hľadiska formy štúdia mali ženy najvýraznejšie zastúpenie v rámci externého štúdia na prvom a druhom stupni, kde ich podiel dosiahol 64,05 %. Najvyšší podiel žien bol na UVLF Košice, kde bolo v roku 2015 viac ako osemdesiat percent (80,23 %) študentov ženského pohlavia.

Graf č. 1 Vývoj počtu študentov na vysokých školách

1. Klesajúca tendencia počtu študentov vysokých škôl sa prejavuje aj v oblasti výrazného znižovania počtu novoprijatých študentov na súkromné vysoké školy. Maximálny počet novoprijatých študentov na súkromné vysoké školy bol dosiahnutý v roku 2008 (11 840), v roku 2015 bolo prijatých 2 864 (medziročný pokles o 24,83 %). V prípade verejných vysokých škôl bol maximálny počet novoprijatých v roku 2006 (57 319), v roku 2015 bolo 28 513 novoprijatých (medziročný pokles o 4,91 %).
2. Z hľadiska formy štúdia pokračoval **pokles podielu študentov v externej forme**, keď ich podiel na celkovom počte študentov **v roku 2015 poklesol na 23,48 %** (v roku 2014 to bolo 25,79 %).
3. **Počet doktorandov** v dennej aj externej forme štúdia na verejných aj súkromných vysokých školách medziročne **poklesol o 838 študentov (o 9,54 %).** V dennej forme štúdia bol medziročný pokles o 519 doktorandov (o 10,29 %), v externej forme bol zaznamenaný pokles o 319 študentov (o 8,52 %). Na verejných vysokých školách bol počet študujúcich v doktorandskom štúdiu v porovnaní s predchádzajúcim rokom nižší o 803 (medziročný pokles o 9,75 %), na súkromných vysokých školách sa ich počet znížil o 35. Podiel doktorandov na celkovom počte študentov predstavoval 5,01 %. Najvyšší medziročný **pokles** o 209 doktorandov bol zaznamenaný na STU Bratislava, za ktorou nasledovala UK Bratislava s medziročným poklesom o 188 doktorandov.
4. **Počet cudzincov** študujúcich v SR medziročne **klesol o 850** študentov, ich podiel na celkovom počte študentov sa však zvýšil o jednu desatinu percentuálneho bodu (na 6,07 %). Ženy boli medzi zahraničnými študentmi zastúpené 56,25 % podielom, pričom v prípade súkromných vysokých škôl ich podiel v rámci zahraničných študentov dosiahol 70,68 %.
5. Z pohľadu štatistickej klasifikácie odborov vzdelania **56,29 % zo všetkých študentov študovalo spoločenské vedy, náuky a služby.** Rovnako aj v prípade doktorandského štúdia je najviac doktorandov v spoločenských vedách a náukách (40,40 % doktorandov). V rámci súkromných vysokých škôl v spoločenských vedách, náukách a službách bolo 77,12 % študentov. Celkový podiel žien na vysokých školách dosiahol dominantné postavenie takmer vo všetkých skupinách odborov. Výnimku predstavovali iba technické vedy, náuky a služby (25,53 %) a vojenské a bezpečnostné vedy a náuky (26,80 %). Najvýraznejšiu prevahu mali v prípade zdravotníckych odborov (73,66 %).
6. V rámci spoločenských vied a náuk na prvých dvoch stupňoch denného vysokoškolského štúdia najväčší podiel tvoria študenti ekonomických vied (33,33 %; v prípade externého štúdia dosiahol podiel 34,84 %). Na súkromných vysokých školách v rámci spoločenských vied a náuk na prvých dvoch stupňoch denného štúdia tvorili najväčší podiel rovnako ekonomické vedy (38,38%), avšak v prípade externého štúdia dominovali študijné programy zo skupiny spoločenských a behaviorálnych vied (42,20 %; konkrétne študijné programy zamerané na sociálnu prácu, ktorých podiel na celkovom počte externých študentov I. a II. stupňa vysokoškolského štúdia na súkromných VŠ predstavoval až 33,45 %).
7. **Na siedmich verejných vysokých školách študovalo viac ako polovica (53,67 %) študentov**, pričom takmer štvrtina (24,83 %) všetkých študentov študovala na dvoch vysokých školách (UK Bratislava a STU Bratislava). Najväčší podiel doktorandov z počtu študentov vysokej školy mali AU Banská Bystrica (9,91 %), VŠVU Bratislava (9,84 %) a UK Bratislava (8,32 %). Najmenší podiel doktorandov z počtu študentov z verejných vysokých škôl mala TUAD Trenčín (1,48 %). Najväčší podiel doktorandov z počtu študentov zo súkromných vysokých škôl mala PEVŠ Bratislava (5,98 %). Najväčší podiel študentov cudzincov mala HUAJA Banská Štiavnica (40,63 %, z 32 študentov).
8. Z hľadiska veku **necelé dve tretiny (63,35 %) študentov v dennej forme** štúdia v prvých dvoch stupňoch vysokoškolského vzdelávania bolo vo veku **do 22 rokov** (vrátane). V prípade externej formy štúdia takmer polovica (47,65 %) študentov na prvých dvoch stupňoch bola starších ako 27 rokov (vrátane). Takmer dve tretiny (65,79 %) doktorandov v dennej forme štúdia mali vek do 27 rokov (vrátane), v externej forme štúdia boli viac ako tri štvrtiny doktorandov vo veku nad 29 rokov.
9. V priebehu roka 2015 **riadne skončilo** vysokoškolské štúdium (prvý až tretí stupeň) **56 737 študentov** (medziročný pokles o 5 275 absolventov), z nich 35 011 (61,71 %) v spoločenských vedách, náukách a službách. V rámci technických vied a náuk skončilo štúdium spolu 10 198 študentov (17,97 %). Absolventi doktorandského štúdia tvorili 3,29 % z počtu absolventov.
10. Podrobnejšie údaje sú uvedené **v tabuľkách č. 1 až 5.**
11. Podľa údajov Ústredia práce, sociálnych vecí a rodiny SR bolo v evidencii uchádzačov o zamestnanie v decembri 2015 z verejných a súkromných vysokých škôl **4 734** uchádzačov - absolventov vysokých škôl[[3]](#footnote-3)), z ktorých bolo **3 768** absolventov druhého, **962** absolventov prvého a štyria absolventi tretieho stupňa. Z celkového počtu evidovaných absolventov verejných a súkromných vysokých škôl bolo 7,08 % v evidencii viac ako dvanásť mesiacov. Najviac absolventov bolo v evidencii sedem až deväť mesiacov (56,76 %).

#### Prijímacie konanie na 1. stupeň

1. V ostatných rokoch klesá počet uchádzačov o štúdium na vysokých školách (v prvom stupni vysokoškolského vzdelávania, resp. v študijných programoch spojeného prvého a druhého stupňa). V roku 2015 bolo podaných 79 114 (v prípade žien 47 279) prihlášok[[4]](#footnote-4)), čo je o 7 995 prihlášok menej ako v predchádzajúcom roku. **Počet uchádzajúcich sa o štúdium klesol na 45** **597 občanov SR** (v prípade žien na 25 504). Kým počet 19-ročných klesol medzi rokmi 2005 – 2015 o 30,55 %, počet uchádzačov (občanov SR) o vysokoškolské štúdium za toto obdobie klesol o 42,57 %.

|  |
| --- |
| Graf č. 2 Vývoj počtu prihlášok, prijatí a zápisov, prihlásených (fyzické osoby), prijatých (fyzické osoby) a zapísaných (fyzické osoby) – fyzická osoba je za všetky školy zohľadnená len raz, aj keď sa zúčastnila viacerých prijímacích konaní. |

1. V roku 2015 sa na každých 100 prijatých uchádzačov nezapísalo na štúdium jedenásť uchádzačov. Celkovo bolo **prijatých** na štúdium **39** **924 uchádzačov** a **zapísalo sa 35** **361**uchádzačov (fyzických osôb). Najviac, 25 564 uchádzačov, podalo prihlášku na štúdium spoločenských vied, náuk a služieb, z nich 86,13 % bolo na štúdium prijatých a zapísalo sa 18 618 uchádzačov, čo je 84,56 % z prijatých na študijné programy patriace do tejto skupiny študijných odborov. V prípade žien bolo na štúdium prijatých 22 135 uchádzačiek a zapísalo sa 19 549 uchádzačiek (fyzických osôb). Najviac 16 775 uchádzačiek, podalo prihlášku na štúdium spoločenských vied, náuk a služieb, z nich 87,39 % bolo na štúdium prijatých a zapísalo sa 12 405 uchádzačiek, čo je 84,62 % z prijatých na študijné programy patriace do tejto skupiny študijných odborov.
2. Najväčšia skupina uchádzačov o vysokoškolské štúdium mala **menej ako 20 rokov (vrátane)** (60,60 %, v prípade **dennej formy štúdia 72,06** **% z uchádzačov**). Maturujúci v roku 2015 tvorili z uchádzačov 54,78 % (v dennej forme štúdia 65,34 %; v externej forme 10,67 %).
3. Podľa štatistických údajov v školskom roku 2014/2015 absolvovalo strednú školu s maturitou 43 991 žiakov (z toho 22 576 žien). O štúdium na vysokej škole SR sa z nich uchádzalo 56,83 % absolventov (z absolventiek 64,41 %). Na štúdium na vysokej škole SR sa zapísalo 45,28 % maturantov zo školského roka 2014/2015 (v prípade žien 51,08 % maturantiek).
4. Z hľadiska medzinárodných porovnávaní sa ako štandardný parameter uvádza podiel novoprijatých študentov na populácii 19-ročných. Pri **počte 19-ročných 59** **712** [[5]](#footnote-5)) v roku **2015** dosiahol tento parameter pri počte novoprijatých **32** **087** [[6]](#footnote-6)**)** hodnotu **53,74** **%** (v roku 2014 bola hodnota 56,58 %, čo je pokles o 2,84 percentuálneho bodu). Z celkového počtu populácie 19-ročných 59 712 v roku 2015 bolo na štúdium prijatých na dennú aj externú formu štúdia spolu 12 130 študentov, zapísalo sa 10 981 študentov (18,39 % 19-ročných). Na dennú formu štúdia bolo prijatých 11 872 a zapísaných 10 734 uchádzačov vo veku 19 rokov.

|  |  |
| --- | --- |
| Graf č. 3 Vývoj populácie 19-ročných, počtu maturantov, počtu zapísaných celkom (fyzické osoby) a zapísaných maturantov (fyzické osoby). | Graf č. 4 Vývoj populácie 19-ročných, počtu maturantov, počtu zapísaných celkom (fyzické osoby) a zapísaných maturantov (fyzické osoby) ako percentuálny podiel na počte 19-ročných. |

#### Prijímacie konanie na 2. stupeň4)

1. V roku 2015 bolo podaných **21 983 prihlášok** na štúdium na vysokej škole[[7]](#footnote-7)) v študijných programoch **druhého stupňa v dennej forme** a 8 545 v externej forme štúdia, čo predstavuje o 2 761 podaných prihlášok menej ako v roku 2014, z toho o 1 241 menej na dennú formu a o 1 520 menej na externú formu. O štúdium sa uchádzalo **26 941 občanov SR,** **prijatých bolo** 25 412 uchádzačov **(94,32** **%)** a na štúdium sa **zapísalo 23 731 uchádzačov (93,39** **% z prijatých)**. Ženy podali 13 413 prihlášok na štúdium na vysokej škole7) v študijných programoch druhého stupňa v dennej forme a 5 692 v externej forme štúdia. O štúdium sa uchádzalo 16 571 občianok SR, prijatých bolo 15 611 (94,21 %) a na štúdium sa zapísalo 14 464 uchádzačiek (92,65 % z prijatých).
2. Štyri pätiny (79,71 %) prihlášok podali absolventi bakalárskeho štúdia na tej istej vysokej škole. Najmenší podiel prihlášok absolventov bakalárskeho štúdia z inej vysokej školy mala UJS Komárno (7 %).
3. 87,91 % z uchádzačov o štúdium v druhom stupni získalo vysokoškolské vzdelanie v prvom stupni v roku 2015. Z hľadiska zápisu na štúdium druhého stupňa predstavovali **absolventi z roku 2015** z celkového počtu zapísaných **89,01** **%**.
4. Podrobnejšie údaje sú uvedené **v tabuľkách č. 6 až 9**.

#### Dostupnosť štúdia pre občanov so špecifickými potrebami

1. V roku 2015 pokračovala vo svojej činnosti **Rada ministra školstva, vedy, výskumu a športu Slovenskej republiky** **na podporu štúdia študentov so špecifickými potrebami ako konzultačný orgán**, **v ktorej sú zastúpení predstavitelia akademickej obce, neziskového sektora a ministerstva. V roku 2015 sa zabezpečili pre koordinátorov vysokých škôl vzdelávacie aktivity prostredníctvom podporných centier na UK Bratislava a TU Košice, podarilo sa zorganizovať národný seminár pre koordinátorov, s cieľom umožnenia vzájomnej výmeny skúseností v podpore študentov so špecifickými potrebami a vykonalo sa základné zmapovanie úrovne podpory študentov so špecifickými potrebami na vysokých školách.**
2. Kým v roku 2014 sa verejným vysokým školám rozpísala suma 20 tis.€ podľa počtu študentov so špecifickými potrebami**, v roku 2015 sa na zabezpečenie podporných služieb študentov so špecifickými potrebami rozpísala suma 550 tis.** €**. V rozpise sa zohľadnili jednotlivé špecifické potreby, ktoré boli začlenené do niekoľkých kategórií zohľadňujúc predpokladanú finančnú náročnosť zabezpečenia podpornej služby (od 325** € **v prípade chronicky chorých študentov po 5 400** € **v prípade nepočujúcich a nedoslýchavých študentov).**

#### Vysokoškolská mobilita

1. Všetky verejné vysoké školy boli v akademickom roku 2014/2015 zapojené do programu **Erasmus+**. Mobility sa vyhodnocujú podľa akademických rokov. V akademickom roku 2014/2015 vycestovalo prostredníctvom tohto programu 2 609 študentov na študijný pobyt v priemernej dĺžke 5,0 mesiacov a 1042 študentov na pracovnú stáž do podnikov v priemernej dĺžke 3,03 mesiaca. Spolu vycestovalo 3 651 študentov. Najviac študentov vyslala UK Bratislava - 627.
2. Priemerný mesačný grant študenta v akademickom roku 2014/2015 na štúdium bol 503 € a na stáž 410 €. (v rámci programu Erasmus+ sú granty do jednotlivých skupín krajín fixné, reálne náklady sa berú do úvahy len ak bol účastníkovi so ZŤP udelený špeciálny grant). Najviac študentov vycestovalo do Českej republiky (401 na štúdium a 428 na stáž), do Nemecka (349 na štúdium a 107 na stáž) a Španielska (243 na štúdium a 76 na stáž).
3. V akademickom roku 2014/2015 vycestovalo prostredníctvom programu Erasmus+ 1 258 pracovníkov vysokých škôl za účelom výučby alebo školenia (o 36 menej ako v predchádzajúcom akademickom roku).
4. V roku 2015 vycestovalo prostredníctvom **Národného štipendijného programu** 23 študentov s trvalým pobytom v SR, 48 doktorandov a 10 uchádzačov získalo samostatný cestovný grant. Naopak, na študijný pobyt v SR prišlo 15 študentov zo zahraničia, 25 doktorandov a 122 vysokoškolských učiteľov, výskumných alebo umeleckých pracovníkov. Priemerná dĺžka pobytu bola u vyslaných študentov 3,5 mesiacov, u doktorandov 7 mesiacov. V prípade študentov bola priemerná mesačná výška poskytnutého štipendia 830 €, v prípade doktorandov 1 050 €. V prípade prijatých študentov v roku 2015 bola priemerná dĺžka ich pobytu na Slovensku 5,5 mesiaca, v prípade doktorandov 4 mesiace a v prípade vysokoškolských učiteľov 4,5 mesiaca. V priemere bolo prichádzajúcim štipendistom poskytnuté štipendium v mesačnej výške 350 € pre študentov, 580 € pre doktorandov a 930 € pre vysokoškolských učiteľov.
5. V roku 2015 pokračovala podpora účasti študentov na medzinárodných študentských súťažiach formou refundácie časti cestovných nákladov spojených s ich účasťou. Z vyčlenenej sumy 20 000 € sa použilo 16 428 € a možnosť využili tri vysoké školy UK Bratislava, STU Bratislava a UMB Banská Bystrica. Študenti tak mali zjednodušený prístup k medzinárodným súťažiam napr. v oblasti práva, ale aj technických vied (súťaž študentských formúl).

1.4 Zamestnanci vysokých škôl

1. Priemerný evidenčný prepočítaný **počet zamestnancov verejných vysokých škôl** v roku 2015 bol **21 365,10 (medziročný pokles o 1,29 %, t. j. pokles o 279,20 osôb)**. V tom vysokoškolskí učitelia tvoria 46,10 %, výskumní pracovníci 7,71 % a ostatní zamestnanci (administratíva, prevádzka, a pod.) tvoria 46,19 % zamestnancov.
2. **Priemerný plat** **zamestnanca** verejnej vysokej školy v roku **2015** bol **1 062,25 €,** čo predstavuje medziročný **nárast o 1,89 %.** Priemerné platy zamestnancov verejných vysokých škôl v roku **2015** sú v rozpätí od 904,81 € na EU Bratislava do 1 190,00 € na UPJŠ Košice. Priemerný plat v národnom hospodárstve v roku 2015 bol 883 €,[[8]](#footnote-8)) medziročný nárast o 2,9 %.

Graf č. 5 Vývoj priemerných platov zamestnancov verejných vysokých škôl

1. **Priemerný plat učiteľa** verejnej vysokej školy v roku **2015** bol **1 338,52 €**, čo predstavuje medziročný nárast **o 1,19 %.** **Priemerný plat profesorov** na verejných vysokých školách v roku **2015** bol **1 965,82 €** (nárast o 0,92%). **Priemerný plat docentov** v roku **2015** bol **1 511,86 €** (nárast o 0,56 %). Priemerný plat profesorov v pomere k priemernému platu vysokoškolských učiteľov bol na úrovni 1,47 násobku (rovnako ako v roku 2014). Pomer priemerného platu vysokoškolského učiteľa k priemernému platu zamestnanca verejných vysokých škôl bol na úrovni 1,26 násobku.
2. **Priemerný plat výskumných pracovníkov**[[9]](#footnote-9)**)** na verejných vysokých školách dosiahol v roku **2015** výšku**1 105,03 €**. V porovnaní s priemerným platom z roku 2014 ide **o 4,05 % nárast**.
3. **Priemerný plat neučiteľských pracovníkov**[[10]](#footnote-10)**)** na verejných vysokých školách dosiahol v roku **2015** výšku**779,34 €**. V porovnaní s priemerným platom z roku 2014 ide **o 1,33 % pokles**.
4. V roku 2015 prezident SR vymenoval na základe návrhov verejných vysokých škôl a súkromných vysokých škôl **76** **profesorov**, z toho 24 žien. Priemerný vek vymenovaných profesorov sa mierne zvýšil na 51,54 rokov (v roku 2014 to bolo 50,97 rokov). Najviac 19 profesorov bolo vymenovaných v skupine humanitné vedy (z toho napr. sedem v odbore katolícka teológia a dvaja z odboru pravoslávna teológia), 15 profesorov bolo vymenovaných v skupine konštrukčné inžinierstvo, technológie, výroba a komunikácie. Najviac vymenovaných profesorov bolo navrhnutých z UK Bratislava (14), STU Bratislava (11), TU Košice (9) a PU Prešov (8). Najstarší vymenovaný profesor bol vo veku 75 rokov, najmladší vymenovaný profesor bol vo veku 37 rokov.
5. Podľa údajov z registra zamestnancov vysokých škôl k 31. 12. 2015 najstarší vysokoškolský učiteľ vo funkcií profesora mal na vysokých školách (vrátane štátnych) vek 89 rokov, najmladší 36 rokov. Menej ako 56 rokov má štvrtina vysokoškolských učiteľov vo funkcii profesora, **medián veku bol 62 rokov** a štvrtina vysokoškolských učiteľov vo funkcii profesora mala vek viac ako 66 rokov.[[11]](#footnote-11))
6. Vek vysokoškolských učiteľov vo **funkcii docent** bol od 31 do 83 rokov. Štvrtina vysokoškolských učiteľov vo funkcii docenta má vek do 44 rokov, **medián veku bol 54 rokov** a štvrtina mala viac ako 62 rokov.

Graf č. 6 Veková štruktúra vysokoškolských učiteľov vysokých škôl (vrátane štátnych)   
(minimálny vek, prvý kvartil, medián, tretí kvartil a maximálny vek), zdroj: Register zamestnancov vysokých škôl

1. Podľa stavu k 31.12. počet fyzických osôb zamestnaných na vysokých školách (vrátane štátnych) ako vysokoškolský učiteľ alebo výskumný/umelecký pracovník medziročne zaznamenal mierny pokles (vrátane počtu zamestnancov mimo pracovného pomeru, pričom sa nezohľadňuje výška úväzku). V rámci zamestnancov v pracovnom pomere v roku 2015 nebol zaznamenaný významný nárast v prípade vysokoškolských učiteľov v žiadnej funkcii. K najväčšiemu poklesu v rámci zamestnancov v pracovnom pomere došlo v prípade odborných asistentov, kde sa počet fyzických osôb v tejto funkcii znížil medziročne o 96 osôb (úbytok 802, prírastok 706) a u výskumných pracovníkov - výskumník, kde sa počet fyzických osôb v tejto funkcii znížil medziročne o 268 osôb (úbytok 585, prírastok 317).

Graf č. 7 Zmeny v počte fyzických osôb od 01.01.2015 do 31.12.2015 zamestnaných na vysokej škole (vysokoškolský učiteľ, výskumný/umelecký pracovník) podľa funkcie, zdroj: Register zamestnancov vysokých škôl[[12]](#footnote-12))

1. Prezident Slovenskej republiky vymenoval v roku 2015 desať rektorov verejných vysokých škôl a jedného rektora súkromnej vysokej školy.
2. Slovenská komisia pre vedecké hodnosti (ďalej len „SKVH“), poradný orgán ministra školstva, vedy, výskumu a športu SR na rozhodovanie o otázkach týkajúcich sa udeľovania najvyššej vedeckej hodnosti doktora vied „DrSc.“, prerokovala v roku 2015 celkovo 16 návrhov na obhajobu vedeckej hodnosti doktora vied (čo je o sedem menej ako v predchádzajúcom roku). Z návrhov, ktoré SKVH odporučila na obhajobu, bolo v roku 2015 vedeckými radami vysokých škôl a Slovenskej akadémie vied na Slovensku udelených 14 vedeckých hodností doktora vied „DrSc.“**.**
3. Podrobnejšie údaje týkajúce sa zamestnancov vysokých škôl sú **v tabuľkách č. 10 a 11.**
   * 1. 1.5 Vysokoškolská veda a technika
4. Vysoké školy získali v roku 2015 finančné prostriedky na uskutočňovanie výskumu a vývoja zo štátneho rozpočtu takmer výlučne prostredníctvom kapitoly ministerstva. Získavali ich ako inštitucionálnu formu podpory výskumu a vývoja v rámci rozpočtového programu 077 – Vysokoškolské vzdelávanie a veda, sociálna podpora študentov vysokých škôl a tiež ako účelovú formu podpory na základe súťaže s ostatnými subjektmi zaoberajúcimi sa výskumom a vývojom z Agentúry na podporu výskumu a vývoja.

#### Podprogram Vysokoškolská veda a technika

1. V rámci podprogramu *077 12 – Vysokoškolská veda a technika* bola v roku 2015 ministerstvom podporovaná oblasť:
2. prevádzky a rozvoja infraštruktúry pre výskum a vývoj,
3. základného výskumu prostredníctvom vnútorného grantového systému VEGA,
4. aplikovaného výskumu pre rezort školstva prostredníctvom vnútorného grantového systému KEGA.
5. **Na prevádzku a rozvoj infraštruktúry** pre výskum a vývoj bolo z dotácie pre verejné vysoké školy v roku 2015 **vyčlenených 135 363 643 €**, t.j. rozpočet **vyšší o 4 150 180 €** ako bol v roku 2014. Spôsob rozpisu finančných prostriedkov je uvedený v časti 2.1.
6. Na podporu projektov základného výskumu prostredníctvom **VEGA** bolo v roku 2015 na verejné vysoké školy **rozpísaných 9 364 412 €**[[13]](#footnote-13)), čo je o 4 746 € viac ako v roku 2014. Výber a hodnotenie projektov uskutočnilo trinásť komisií zložených z odborníkov z vysokých škôl a z pracovísk Slovenskej akadémie vied.
7. **Na jeden projekt VEGA** bolo v priemere vynaložených **7 403 €**, čo je o 650 € viac ako v predchádzajúcom roku. Počet financovaných projektov VEGA sa oproti roku 2014 znížil o 121 projektov.
8. Prehľad o úspešnosti jednotlivých vysokých škôl v rámci VEGA je **v tabuľke č. 12a.** Údaje o počte riešených projektov a výška finančných prostriedkov poskytnutých na ich riešenie podľa jednotlivých odborných komisií VEGA sú uvedené **v tabuľke č. 12b.**
9. Na podporu projektov v oblasti výskumu pre rezort školstva prostredníctvom **KEGA** bolo v roku 2015 **rozpísaných 2 500 000 €**13), čo je rovnako ako v roku 2014. V roku 2015 bolo prostredníctvom KEGA finančne podporených 367 projektov (132 nových projektov so začiatkom riešenia v roku 2015 a 235 projektov pokračujúcich v riešení). V roku 2015 bolo o 28 menej riešených projektov KEGA ako v roku 2014. Výber a hodnotenie projektov KEGA zabezpečovali štyri komisie zložené z odborníkov z vysokých škôl. Prehľad o úspešnosti jednotlivých vysokých škôl v rámci KEGA sú uvedené **v tabuľke č. 13.**

#### Aktivity verejných vysokých škôl v rámci štátnych programov a projektov podporovaných Agentúrou na podporu výskumu a vývoja

1. Verejné vysoké školy sa v roku 2015 nepodieľali na riešení projektov zo **štátnych programov výskumu a vývoja**, keďže riešenie projektov z predchádzajúcich rokov už bolo dokončené a nové projekty neboli schválené.
2. Agentúra na podporu výskumu a vývoja (ďalej len „APVV“) poskytla v rámci podpory projektov financovaných na verejných vysokých školách z prostriedkov **APVV** spolu **13 544 807 €**13) (v roku 2014 to bolo 13 043 385 €, čo predstavuje nárast o 3,84 %). Podiel verejných vysokých škôl na celkovom objeme finančných prostriedkov poskytnutých na podporu projektov APVV predstavuje 54,21 %. V porovnaní s rokom 2014 ide o mierny nárast (o 2,39 percentuálneho bodu).
3. Pozícia sektora verejných vysokých škôl v rámci sektorov výskumu a vývoja pri získavaní účelovej podpory výskumu a vývoja prostredníctvom APVV zostala v roku 2015 dominantná. V roku 2015 bola vyhlásená všeobecná výzva APVV. Podporené projekty z tejto grantovej schémy budú financované od 1. júla 2016. V roku 2015 boli zároveň poskytované finančné prostriedky na pokračujúce projekty z predchádzajúcich rokov v grantových schémach všeobecnej výzvy, mobilitné projekty a projekty na dofinancovanie 7. Rámcového programu (7RP).
4. Úspešnosť jednotlivých verejných vysokých škôl v získavaní podpory na riešenie úloh výskumu a vývoja priamo z APVV je uvedená **v tabuľke č. 14a.** Porovnanie úspešnosti jednotlivých sektorov výskumu a vývoja na získavaní podpory od APVV v roku 2015 sa nachádza **v tabuľke č. 14b.**

#### Publikačná činnosť

1. Vysoké školy už niekoľko rokov evidujú svoje publikačné a umelecké výstupy v centrálnych registroch evidencie publikačnej činnosti a umeleckej činnosti vedených ministerstvom (CREPČ, CREUČ). Za vykazované obdobie roku 2015 bolo vysokými školami zaregistrovaných **52 333 publikačných výstupov vo všetkých kategóriách**[[14]](#footnote-14)**)**, čo je menej o 1 996 výstupov ako v roku 2014 a **5 453 umeleckých výstupov** v kategóriách Z\*\*, Y\*\* a X\*\*, čo je o 2 864 viac ako v roku 2014[[15]](#footnote-15)).
2. Bez zohľadnenia typu, rozsahu, či kvality publikácie, v rámci verejných vysokých škôl najväčší počet publikačných výstupov pripadajúci na prepočítaný počet zamestnancov (vysokoškolských učiteľov a výskumných pracovníkov) bol zaregistrovaný na PU Prešov (5,999 publikačných výstupov na zamestnanca vo funkcii vysokoškolského učiteľa a výskumného pracovníka), najmenší na UVLF Košice (2,909 publikačných výstupov na zamestnanca vo funkcii vysokoškolského učiteľa a výskumného pracovníka; bez zohľadnenia AU Banská Bystrica, VŠMU Bratislava a VŠVU Bratislava ako vysokých škôl orientovaných najmä na umelecký výkon).
3. V prípade vedeckých prác a odborných článkov v karentovaných časopisoch najviac publikačných výstupov na prepočítaný počet zamestnancov za rok 2015 zaregistrovala UPJŠ Košice (0,422 publikačných výstupov na vysokoškolského učiteľa a výskumného pracovníka), najmenej EU Bratislava (0,047 publikačných výstupov na vysokoškolského učiteľa a výskumného pracovníka; bez zohľadnenia umelecky orientovaných vysokých škôl).
4. Najväčší podiel 20,56 % na celkovom počte registrovaných publikačných výstupov má UK Bratislava. Rovnako má aj najväčší podiel 37,77 % na počte registrovaných vedeckých prácach a odborných článkoch v karentovaných časopisoch. Rovnako ako v roku 2014 spolu so STU Bratislava zaregistrovali viac ako polovicu publikačných výstupov typu vedecká práca alebo odborný článok v karentovanom časopise za rok 2015. Najväčší podiel na celkovom počte monografií má UK Bratislava 12,07%, PU Prešov 8,60% a KU Ružomberok 8,38 %.
5. **V grafe č. 8a a 8b** sú uvedené počty publikácií verejných vysokých škôl za roky 2011 až 2015 registrovaných v databázovej platforme Web of Science. Z dôvodu prehľadnosti sú vysoké školy rozdelené do dvoch skupín podľa počtu vytvorených publikácií.

**Graf č 8a Počet publikácií verejných vysokých škôl registrovaných vo Web of Science**

**v rokoch 2011-2015, zdroj: WoS**

**Graf č. 8b Počet publikácií verejných vysokých škôl registrovaných vo Web of Science**

**v rokoch 2011-2015, zdroj:WoS**

1. **V grafe č. 9a a 9b** je uvedený priemerný počet citácií na publikáciu verejnej vysokej školy v období 2011-2015 a svetový priemer. Za ostatných päť rokov len dve verejné vysoké školy majú súvislo priemerný počet citácií na publikáciu nad svetovým priemerom (UK Bratislava a UPJŠ Košice).

**Graf č. 9a Priemerný počet citácií na publikáciu verejnej vysokej školy v rokoch 2011-2015**

**v porovnaní so svetovým priemerom, zdroj: WoS**

**Graf č. 9b Priemerný počet citácií na publikáciu verejnej vysokej školy v rokoch 2011-2015 v porovnaní so svetovým priemerom, zdroj: WoS**

1. **V grafe č. 10** sú uvedené priemerné hodnoty citačného ohlasu normalizovaného podľa vedného odboru (CNCI)[[16]](#footnote-16)) za roky 2011-2015 (členenie podľa kategórií odborov Veda a technika manuálu z Frascati)[[17]](#footnote-17)) v porovnaní so svetovým priemerným normalizovaným citačným ohlasom, ktorý má hodnotu približne 1.

8,42

2,60

4,68

2,95

**Graf č. 10 Priemerný citačný ohlas normalizovaný podľa vedného odboru (CNCI) v rokoch 2011-2015 v porovnaní s priemernou svetovou hodnotou (pribl. 1), zdroj: WoS**

1. Všetky z uvedených vysokých škôl publikujú v časopisoch zameraných na **prírodovedné** disciplíny. S nadpriemernými hodnotami normalizovaného citačného ohlasu (CNCI) podľa vedných odborov je UK Bratislava a UPJŠ Košice predovšetkým v podkategórii *1.3 Fyzikálne vedy* a *1.1 Matematika* a SPU Nitra v podkategórii *1.6 Biologické vedy,* ktorých publikácie sú veľmi často citované, tzv. highly cited papers, dosiahli svetovo nadpriemerné % publikácií takéhoto typu, čo svedčí o vynikajúcom výskume v tomto vednom odbore.
2. V **technických vedných disciplínach** TU Košice ako jediná z vysokých škôl presiahla hodnotu svetového priemerného citačného ohlasu (CNCI) normalizovaného podľa vedného odboru. K nemu prispeli výrazne nadpriemerné výsledky dosiahnuté v podkategóriách *2.1 Stavebné inžinierstvo, 2.2 Elektroinžinierstvo, elektronika a informačné technológie, 2.3 Strojárstvo, 2.4 Chemické inžinierstvo a 2.5 Materiálové inžinierstvo*.
3. Hodnoty normalizovaného citačného ohlasu (CNCI) nad svetovým priemerom v **lekárskych vedách** dosiahli TvU Trnava, KU Ružomberok, UKF Nitra a STU Bratislava. V hodnote tohto ukazovateľa sa odráža predovšetkým zapojenie týchto univerzít (najmä KU Ružomberok a TvU Trnava) do publikovania epidemiologických a klinických štúdií svetového významu (napr. global burden disease study, GBD), na ktorých sa podieľajú veľké kolektívy z celého sveta, a prehľadových prác (STU Bratislava), ktoré sú publikované v prestížnych vedeckých časopisoch, napr. Lancet, Toxicology a pod. Vysoký počet citácií na neveľké množstvo publikácií takéhoto typu spôsobuje vysokú hodnotu normalizovaného citačného ohlasu. Istý vplyv má aj interdisciplinárny charakter niektorých publikácií (TU Zvolen). Hodnotu normalizovaného citačného ohlasu prevyšujúcu svetový priemer dosiahla UPJŠ Košice v podkategórii *3.2 Klinické lekárstvo*.
4. V porovnaní s ostatnými vednými odbormi je počet publikácií v platforme Web of Science vo vednom odbore **poľnohospodárske vedy,** ktorý zahŕňa aj disciplíny v oblasti veterinárstva, pomerne nízky. Percento citovaných publikácií až na dve výnimky (TvU Trnava a ŽU Žilina obe so štyrmi publikáciami v tomto vednom odbore) je pod svetovým priemerom. Na hodnote normalizovaného citačného ohlasu (CNCI) vyššej ako svetový priemer sa prejavil vplyv pomerne nízkeho počtu publikácií a svetovo relatívne nízkeho počtu citácií. UKF Nitra a PU Prešov dosiahli v podkategórii *4.1 Poľnohospodárstvo, lesníctvo a rybolov* hodnotu normalizovaného citačného ohlasu nad svetovým priemerom. Rovnaké platí aj pre UVLF Košice v podkategórii *4.2* *Živočíšna produkcia a mliekarenstvo.* Excelentnosť publikačných výstupov výskumu vo vednom odbore poľnohospodárske vedy vyjadrenú % často citovaných publikácií, tzv. highly cited papers (horné 1 % publikácií s vysokým ohlasom za posledných 10 rokov) dosiahli SPU Nitra, UVLF Košice, STU Bratislava a UKF Nitra, pričom posledné dve vysoké školy dosiahli  hodnotu tohto ukazovateľa nad svetovým priemerom.
5. Vo vednom odbore **spoločenské vedy** sa v období rokov 2011 – 2015 najvyššou produkciou 758 publikácií vyznačuje EU Bratislava, po ktorej nasledujú UK Bratislava s počtom publikácií 354 a ŽU Žilina s počtom publikácií 263. Percento citovaných publikácií je výrazne nižšie ako svetový priemer, ten prevyšujú len publikácie TvU Trnava a UVLF Košice (tá však len s dvomi publikáciami). Päť vysokých škôl s relatívne vysokým počtom publikácií dosiahlo hodnotu normalizovaného citačného ohlasu rovnú a vyššiu ako svetový priemer. K vysokej hodnote v prípade TU Zvolen prispel konferenčný príspevok *Urban land teleconnections and sustaiability* z roku 2012. So 114 citáciami[[18]](#footnote-18)) je zaradený medzi veľmi často citované publikácie (tzv. highly cited papers). Takmer dvojnásobne vyššiu hodnotu normalizovaného citačného ohlasu v prípade TU Košice je možné pripísať aj vyššiemu podielu citovaných publikácií, aj napriek tomu, že nedosahujú mimoriadne vysoké počty citácií. Štatisticky významné počty publikácií **v humanitných vedách** boli vytvorené na UK Bratislava a UKF Nitra, ktorých % citovaných prác prevýšilo svetový priemer. Obe vysoké školy dosiahli hodnotu normalizovaného citačného ohlasu nad svetovým priemerom a to najmä vďaka publikáciám v podkategórii 6.6 *Filozofia, etika a náboženstvo* a čiastočne v podkategórii *6. 2 Jazyky a literatúra*. Práce pôvodom z UK Bratislava sú zaradené medzi publikácie s vysokým ohlasom v hornom 1 % svetovo najčastejšie citovaných publikácií v tomto vednom odbore.
6. Podrobnejšie informácie o publikačnej činnosti vysokých škôl sú uvedené v **tabuľkách č. 15a, 15b, tabuľka č. 15c** uvádza priemerný počet citácií na publikáciu, **tabuľka č. 15c** uvádza doplňujúce bibliometrické ukazovatele podľa vedných odborov, na základe ktorých je možné vytvoriť si ucelenejší obraz a **tabuľka č. 15e** uvádza prehľad umeleckej činnosti.
   * 1. 1.6 Rozvoj vysokého školstva
7. V roku 2015 pokračovala podpora prevádzky a rozvoja základnej dátovej infraštruktúry (akademická dátová sieť SANET), prevádzkovanie a rozvoj centrálnych informačných systémov v oblasti vysokého školstva (centrálny register študentov, register zamestnancov vysokých škôl, centrálne registre publikačnej a umeleckej činnosti, centrálny register záverečných prác). Pokračovala prevádzka finančného informačného systému pre verejné vysoké školy SOFIA. V roku 2015 sa uskutočnil technologický upgrade systému SOFIA a bola začatá realizácia zmenových požiadaviek v oblasti podpory manažmentu univerzity a zavedenia systému kalkulácie úplných nákladov na verejných vysokých školách, integrácie na informačný systém služieb zamestnanosti, integrácie na systém ITMS za účelom zníženia administratívnej záťaže, podpory údržby systému a vzdelávania a využívania nástrojov Business Intelligence. Bola uzatvorená nová zmluva na poskytovanie licencií spoločnosti Microsoft v rámci licenčného programu Campus Agreement pre verejné vysoké školy.
8. V roku 2015 bola vyhlásená výzva na rozvojové projekty – participácia na projektoch OECD. O dotáciu mohli požiadať verejné vysoké školy, ktoré mali akreditované študijné programy v študijnom odbore odborová didaktika. Alokovaná suma bola vo výške 50 tis. €. Na výzvu sa prihlásili tri verejné vysoké školy. Dotácia bola schválená pre UKF Nitra v sume 18 035, v roku 2015 bola vyčerpaná suma 8 741 €, a pre UMB Banská Bystrica v sume 28 647 €, v roku 2015 bola vyčerpaná suma 14 042 €. Prostredníctvom týchto projektov sú vysoké školy zapojené do prípravy dvoch štúdií koordinovaných OECD zameraných na rozvoj kompetencií žiakov základných a stredných škôl a prípravu budúcich učiteľov. Vysoké školy majú možnosť prostredníctvom projektov konfrontovať svoje postupy, metodiku výskumu so zahraničnou praxou a rovnako nadviazať spoluprácu na medzinárodnej úrovni aj pre výskumy v budúcnosti.
9. V roku 2015 bola vyhlásená aj všeobecná výzva na rozvojové projekty verejných vysokých škôl. Cieľom výzvy bola podpora vysokých škôl pri napĺňaní ich dlhodobých zámerov. V rámci výberu  projektov boli preferované projekty, ktoré: debarierizujú akademické prostredie (osobitne v Bratislave), zvyšujú efektívnosť fungovania inštitúcie (napr. elektronizácia procesov), zlepšujú uplatniteľnosť absolventov na trhu práce, majú širší záber (zabezpečujú rozvoj viacerých inštitúcií, celej inštitúcie, nie len jej časti), alokovanou sumou 1 300 tis. €, z toho 700 tis. € vo forme kapitálových výdavkov. Na výzvu reagovalo 16 verejných vysokých škôl. Dotácia bola schválená pre STU Bratislava (729 429 €), UK Bratislava (496 150 €) a VŠMU Bratislava (10 000 €) – spoločný projekt s VŠVU Bratislava a AU B. Bystrica. Riešenie projektov podporených v tejto výzve sa uskutoční najmä v roku 2016. V prípade projektu STU Bratislava sa zabezpečí odstránenie viacerých fyzických bariér v jej objektoch (napr. inštalácia plošín a výťahov, vytvorenie bezbariérových izieb v študentských domovoch a pod.), v prípade UK Bratislava je projekt zameraný na elektronizáciu procesu administratívy študentských domovov. Projekt umeleckých vysokých škôl je zameraný na vytvorenie virtuálneho priestoru na sprístupňovanie a archiváciu umeleckých výstupov a virtuálnu spoluprácu v umení. Podpora v roku 2015 bola zameraná na verifikáciu nastavenia projektu a podpora samotného projektu nastane v roku 2016 a 2017.
10. V roku 2015 bola vyhlásená aj výzva na rozvojové projekty vysokých škôl zameraná na rozvoj prístrojového zabezpečenia vzdelávania v odbore všeobecné lekárstvo. Alokovaná suma bola 900 tis. €. O dotáciu na rozvoj požiadala UK Bratislava a UPJŠ Košice, ktorým bola schválená dotácia v sume 899 965 € (čerpanie v roku 2016). Výzva umožnila vysokým školám nákup prístrojov využívaných pre vzdelávanie budúcich zdravotníckych zamestnancov.
11. V roku 2015 STU Bratislava čerpala ďalšiu časť dotácie, z výzvy z roku 2014 zameranej na posilnenie kapacít na problematiku spracovania jadrového odpadu, v sume 80 tis. € z celkovej sumy 220 tis. €. Poslednú časť dotácie bude STU Bratislava čerpať v roku 2016.
    * 1. 1.7 Systém sociálnej podpory študentov a sociálnych služieb
12. V roku 2015 systém sociálnej podpory študentov pozostával z priamej podpory formou štipendií z prostriedkov štátneho rozpočtu (sociálne štipendium a motivačné štipendium), štipendií z vlastných zdrojov vysokej školy, pôžičiek z Fondu na podporu vzdelávania a pôžičiek zo štipendijného fondu vysokej školy.
13. Prostredníctvom nepriamej podpory mali študenti prístup k dotovanému ubytovaniu a stravovaniu, finančná podpora bola poskytovaná aj umeleckým súborom a športovým klubom pôsobiacim pri vysokých školách a univerzitným pastoračným centrám.
14. **Maximálna mesačná výška sociálneho štipendia** v akademickom roku 2014/15 bola 275 € a v akademickom roku **2015/2016 takisto bola 275 €**. Výška sociálneho štipendia sa odvíja od súm životného minima. Nakoľko tie sa v roku 2015 nemenili, nezvyšovala sa ani maximálna výška sociálneho štipendia. **Verejné vysoké školy** v roku 2015 **vyplatili sociálne štipendiá v objeme 21 105 395 €,** čo je oproti roku 2014 pokles o 2 829 860 €.[[19]](#footnote-19)) K 31. decembru 2015 poberalo sociálne štipendiá 15 080 študentov, čo predstavuje oproti roku 2014 pokles o 1 337 poberateľov. Súkromné vysoké školy v roku 2015 vyplatili sociálne štipendiá v objeme 672 450 €, čo je oproti roku 2014 pokles o 176 772 €. K 31. decembru 2015 poberalo sociálne štipendiá 589 študentov súkromných vysokých škôl, čo predstavuje oproti roku 2014 pokles o 193 poberateľov.
15. V roku 2015 pokračovali vysoké školy v poskytovaní **motivačných štipendií**. Prostriedky na motivačné štipendium sa v roku 2015 poskytli tak, aby desiatim percentám študentov študijných programov prvých dvoch stupňov denného štúdia, mohlo byť priznané štipendium vo výške 350 €. Okrem toho sa vysokým školám poskytli finančné prostriedky na motivačné štipendium pre študentov vo vybraných študijných odboroch tak, aby pätnástim percentám študentov denného štúdia mohlo byť priznané štipendium v priemernej výške 1 000 €. V roku 2015 poskytlo ministerstvo vysokým školám dotáciu na motivačné štipendiá v sume **8 095 245 €,** z toho čiastku 313 665 € súkromným vysokým školám.
16. Vysoké školy v roku 2015 poskytli **z vlastných zdrojov štipendiá** v sume **1 350 189 €** celkovo **5 459 študentom**. Vyplatená suma predstavuje oproti roku 2014 **nárast** **o 89 268 €**. Z uvedenej sumy vyplatili čiastku 5 459 € súkromné vysoké školy 29 študentom. Najvyššiu sumu na štipendiá z vlastných zdrojov poskytla v roku 2015 STU Bratislava, a to vo výške 180 220 € pre 348 študentov. Zo súkromných vysokých škôl poskytla najvyššiu sumu štipendií z vlastných zdrojov Hudobná a umelecká akadémia J. Albrechta, a to vo výške 11 000 € pre 14 študentov.
17. V roku 2015 vstúpil **Fond na podporu vzdelávania** do tretieho roka svojej existencie. V poskytovaní pôžičiek nenastali zásadné zmeny oproti predchádzajúcemu roku. V akademickom roku 2014/2015 fond vyčlenil na pôžičky **4,6 mil. €.** Celkovo bolo schválených 2 314 žiadostí o pôžičku v sume 5 347 100 €, z čoho bolo vyplatených 1 906 pôžičiek v celkovej výške **4 411 130 €.** Z celkového počtu 1 906 vyplatených pôžičiek bolo 1 627 pôžičiek vyplatených študentom slovenských vysokých škôl, 274 študentom na vysokých školách v zahraničí a piatim študentom so statusom zahraničného Slováka na slovenských vysokých školách. Najviac podporených študentov v akademickom roku 2014/2015 malo trvalý pobyt v Prešovskom kraji (22,8%) a študovalo na Univerzite Komenského v Bratislave (15,3%).
18. K 31. decembru 2015 uviedli vysoké školy v štatistike **46 756 lôžok** projektovanej lôžkovej kapacity v študentských domovoch a 3 047 lôžok v zmluvných zariadeniach, čo predstavuje celkom nárast o 56 lôžok vo vlastných študentských domovoch. Nárast počtu lôžok súvisí s ukončením rekonštrukcie objektov na niektorých vysokých školách, v rámci ktorej sa zvyšuje kvalita ubytovania.
19. Suma dotácií poskytnutých **na prevádzku študentských domovov v roku 2015** bola tak ako v roku 2014 odvodená od počtu lôžok s pevne stanoveným príspevkom na lôžko, ktorého výška závisela od veku študentského domova. Na mzdy zamestnancov študentských domovov sa polovica finančných prostriedkov poskytovala „historickým princípom“ a druhá polovica finančných prostriedkov výkonovo. Zo štátneho rozpočtu sa poskytovali dotácie aj na ubytovanie študentov v zariadeniach, ktoré nie sú študentskými domovmi, ale s ktorými mala vysoká škola uzatvorenú zmluvu o ubytovaní svojich študentov. Celková suma poskytnutých **dotácií na ubytovanie študentov v roku 2015** predstavovala **17 797 780** **€**, čo predstavuje oproti roku 2014 **nárast o 892 592 €**. Navýšenie bolo spôsobené jednorazovým poskytnutím dotácie na študentské domovy (300 tis. € na prvotné vybavenie dokončeného ŠD Petra Pázmaňa v Trnave, 140 tis. € na revitalizáciu areálu ŠD Horský park, 95 tis. € na interiérové zariadenie rekonštruovaného bloku "C" ŠD Horský park, ako aj na odstránenie vážnych havárií na viacerých ŠD). Priemerná ročná dotácia na lôžko študenta (vrátane lôžok zmluvných zariadení), mimo dotácie na odstránenie havarijných stavov a prvotné vybavenie bola 353 €.
20. Dotovanie stravovacích služieb sa uskutočňovalo formou príspevku na dve vydané jedlá denne študentom v dennej forme štúdia. Výška príspevku v roku 2015 bola **1 €/jedno jedlo**. Celková suma poskytnutých **dotácií na stravovanie študentov v roku 2015** bola **5 201 740 €,** čo predstavuje oprotiroku 2014 **nárast o 419 942** **€**. Vysokoškolské jedálne vydali v roku 2015 študentom vysokých škôl o 168 tis. dotovaných jedál menej ako v roku 2014 (celkový počet vydaných jedál v roku 2015 bol 4 812 tis.).[[20]](#footnote-20))
21. V roku 2015 ministerstvo poskytlo vysokým školám dotáciu v sume **1 002 440 €** **na športovú a kultúrnu činnosť študentov** vysokých škôl a na podporu činnosti univerzitných pastoračných centier. Nárast poskytnutej dotácie v porovnaní s predchádzajúcim rokom (o 120 041 €) bol spôsobený najmä poskytnutím príspevku dvom vysokým školám na prípravu a organizačné zabezpečenie Zimnej a Letnej univerziády SR v roku 2016.

## Časť II

* 1. 2. Správa o hospodárení verejných vysokých škôl v roku 2015

1. Táto časť správy sa zaoberá hospodárením verejných vysokých škôl v roku 2015. Verejné vysoké školy hospodária podľa rozpočtu výnosov a nákladov vrátane odpisov podľa odpisového plánu, ktorý si v súlade so zákonom o účtovníctve zostavuje každá verejná vysoká škola.
2. Hlavným zdrojom financovania verejných vysokých škôl sú naďalej dotácie zo štátneho rozpočtu, ktoré sa verejnej vysokej škole poskytujú vo forme **tzv. blokového grantu**, teda vnútorne neštruktúrované s výnimkou účelovo určených finančných prostriedkov a záväzného ukazovateľa maximálnej sumy osobných nákladov (mzdy a odvody). Objem finančných prostriedkov z dotácií vynaložený na mzdy a odvody do poistných fondov nesmie prekročiť 80 % objemu finančných prostriedkov poskytnutých v danom roku verejnej vysokej škole na bežné výdavky.
3. V prvej časti správy o hospodárení sú uvedené **informácie o výške a o spôsobe rozdelenia dotácií** zo štátneho rozpočtu verejným vysokým školám v roku 2015 a v druhej časti správy o hospodárení sa uvádzajú **výsledky hospodárenia** verejných vysokých škôl v roku 2015 tak, ako vyplývajú z výročných správ vysokých škôl o hospodárení a z výkazníctva vysokých škôl za rok 2015.
   * 1. 2.1 Výška dotácií zo štátneho rozpočtu verejným vysokým školám v roku 2015 a spôsob ich rozdelenia
4. Podľa § 89 zákona sú hlavným zdrojom financovania verejnej vysokej školy dotácie zo štátneho rozpočtu. Na pokrytie výdavkov na svoju činnosť verejná vysoká škola využíva v zmysle § 16 a § 89 ods.1 zákona okrem dotácií zo štátneho rozpočtu aj ďalšie zdroje.

#### Výška dotácií zo štátneho rozpočtu verejným vysokým školám v roku 2015

1. **V schválenom rozpočte na rok 2015** bola na vysokoškolské vzdelávanie a vedu, sociálnu podporu študentov vysokých škôl v kapitole ministerstva vyčlenená suma **453 056 504 €. Z uvedeného objemu finančných prostriedkov bola pre vysoké školy vyčlenená suma 449 125 127 €** (v uvedenom objeme bola zahrnutá aj časť finančných prostriedkov určená na dotácie pre súkromné vysoké školy).Oproti roku **2014**, v ktorom bola na vysoké školy vyčlenená suma **442 296 981 €,** to predstavuje **nárast o 6 828 146 €.** Zvýšenie finančných prostriedkov predstavovala valorizácia platov v zmysle Nariadenia vlády SR č. 393/2014 o 5 828 146 € a navýšenie schváleného rozpočtu o 1 000 000 € na podporu návratu odborníkov zo zahraničia na Slovensko.
2. Vyčlenená suma **449 125 127 €** pozostávala z bežných dotácií (ďalej tiež “BD”) v objeme441 425 127 €a kapitálových dotácií (ďalej tiež “KD”) v objeme 7 700 000 €.
3. Okrem dotácií verejným vysokým školám, ktoré boli rozpočtované v programe **077,** získali verejné vysoké školyďalšie finančné prostriedky zo štátneho rozpočtu prostredníctvom kapitoly ministerstva v objeme **14 209 091 €** **z národného programu rozvoja vedy a techniky**, z toho objem **13 504 991 €** získali verejné vysoké školy na výskumné projekty **z APVV** (so zohľadnením neskorších vratiek)a objem **704 100 €** z programu **06K 12 Koordinácia prierezových aktivít štátnej vednej a technickej politiky.**
4. V rámci medzirezortného podprogramu 05T 08 - **Oficiálna rozvojová pomoc** boli v roku 2015 poskytnuté verejným vysokým školám finančné prostriedky v objeme **1 866 130 €** a v podprograme 021 02 03 - **Zabezpečenie mobilít a záväzkov v oblasti vzdelávania** v objeme **947 735 €.**
5. Okrem uvedeného získali v roku 2015 verejné vysoké školy finančné prostriedky na projektoch podporovaných **z Európskej únie** (v Operačnom programe Vzdelávanie v objeme **16 947 931 €** a v Operačnom programe Výskum a vývoj **288 421 720 €**).
6. Dotácie v programe ***077 - Vysokoškolské vzdelávanie a veda, sociálna podpora študentov vysokých škôl*** boli rozdelené verejným vysokým školám v súlade s programovou štruktúrou do podprogramov a prvkov nasledovne:
   1. podprogram *077 11 – Poskytovanie vysokoškolského vzdelávania a zabezpečenie prevádzky vysokých škôl* – **243 902 756 €** (BD 236 902 756 €, KD 7 000 000 €),
   2. podprogram *077 12 – Vysokoškolská veda a technika* **–** **147 263 643 €** (BD 147 263 643 €, KD 0 €). V tom:
      1. prvok *077 12 01 – Prevádzka a rozvoj infraštruktúry pre výskum a vývoj* – **135 363 643 €** (BD 135 363 643 €, KD 0 €),
      2. prvok *077 12 02 – Úlohy základného výskumu na vysokých školách iniciované riešiteľmi (VEGA)* – **9 400 000 €** (*vrátane dotácie pre MLC*) (BD 9 400 000 €, KD 0 €),
      3. prvok *077 12 03 – Aplikovaný výskum na vysokých školách pre potreby praxe* – **0 €** (BD 0 €, KD 0 €),
      4. prvok *077 12 04 – Medzinárodná vedecká a vedecko-technická spolupráca vysokých škôl* – **0 €** (BD 0 €, KD 0 €),
      5. prvok *077 12 05 – Úlohy výskumu a vývoja na vysokých školách pre rozvoj školstva v stanovených oblastiach iniciované riešiteľmi (KEGA)* – **2 500 000 €** (BD 2 500 000 €, KD 0 €),
   3. program *077 13 – Rozvoj vysokého školstva* – **1 500 000 €** (BD 800 000 €, KD 700 000 €,),
   4. podprogram *077 15 – Sociálna podpora študentov vysokých škôl* – **56 458 728** **€** (BD 56 458 728 €),
      1. prvok *077 15 01 – Sociálne štipendiá* –**25 000 000 €** (BD 25 000 000 €),
      2. prvok *077 15 02 – Motivačné štipendiá* – **8 318 468 €** (BD 8 318 468 €),
      3. prvok *077 15 03 – Podpora stravovania, ubytovania, športových a kultúrnych aktivít študentov a pastoračných centier* – **23 140 260 €** (BD 23 140 260 €).

#### Spôsob rozdelenia dotácií zo štátneho rozpočtu verejným vysokým školám

1. Na základe ustanovenia § 89 ods. 2 zákona pozostáva finančná podpora zo štátneho rozpočtu pre verejnú vysokú školu z nasledovných štyroch dotácií poskytovaných na základe zmluvy:
   1. dotácia na uskutočňovanie akreditovaných študijných programov,
   2. dotácia na výskumnú, vývojovú alebo umeleckú činnosť,
   3. dotácia na rozvoj vysokej školy,
   4. dotácia na sociálnu podporu študentov.

Určenie výšky dotácií pre jednotlivé verejné vysoké školy sa uskutočňuje podľa každoročne aktualizovanej metodikyrozpisu dotácií zo štátneho rozpočtu verejným vysokým školám, do ktorej ministerstvo v súlade so zákonom premieta ekonomické nástroje na podporu plnenia cieľov vlády v oblasti vysokého školstva.

1. Dotácia na uskutočňovanie akreditovaných študijných programov bola rozpočtovaná v podprograme *077 11 – Poskytovanie vysokoškolského vzdelávania a zabezpečenie prevádzky vysokých škôl****.*** Prostredníctvom dotácie na uskutočňovanie akreditovaných študijných programov získava vysoká škola hlavnú časť finančných prostriedkov zo štátneho rozpočtu vrátane finančných prostriedkov na prevádzku a na krytie odpisov.
2. V súlade s § 89 ods. 4 zákona bol pri určovaní výšky dotácií na uskutočňovanie akreditovaných študijných programov pre jednotlivé vysoké školy rozhodujúci počet študentov, počet absolventov, ekonomická náročnosť uskutočňovaných študijných programov a kvalita vyjadrená kvalifikačnou štruktúrou vysokoškolských učiteľov a publikačnými resp. umeleckými aktivitami vysokej školy.
3. Na účely stanovenia výšky bežnej dotácie **na uskutočňovanie akreditovaných študijných programov** pre jednotlivé vysoké školy na úrovni ministerstva sa predpokladá jej nasledovná vnútorná štruktúra:
   1. dotácia na mzdy a poistné,
   2. dotácia na tovary a služby,
   3. dotácia na špecifiká,
   4. dotácia na kapitálové výdavky.

Výsledná hodnota bežnej dotácie na uskutočňovanie akreditovaných študijných programov sa vypočíta ako súčet dotácií uvedených v písmenách a) až d).

1. Dotácia **na výskumnú, vývojovú alebo umeleckú činnosť** bola rozpočtovaná v rámci podprogramu *077 12 – Vysokoškolská veda a technika.* Finančné prostriedky **na projekty VEGA a na projekty KEGA** boli prideľované v rámci vnútorného grantového systému ministerstva súťažným spôsobom. Poslednú časť tvorila dotácia **na prevádzku a rozvoj infraštruktúry pre výskum a vývoj.**
2. Pri určovaní výšky dotácie **na prevádzku a rozvoj infraštruktúry pre výskum a vývoj** pre jednotlivé verejné vysoké školy sa vychádzalo z vymedzenia, na aký účel majú tieto finančné prostriedky slúžiť. Toto vymedzenie je sformulované v opise zodpovedajúceho prvku v rámci podprogramu *077 12 – Vysokoškolská veda a technika***.** V nadväznosti na to sa pri rozpise zohľadňovali:
3. výsledky hodnotenia kvality výskumnej činnosti vysokej školy podľa poslednej komplexnej akreditácie (so zohľadnením priemernej výskumnej kapacity jednotlivých vysokých škôl za hodnotené obdobie) (váha 0,43),
4. podiel vysokej školy na objeme finančných prostriedkov získaných v rokoch 2012 a 2013 na výskumné granty zo zahraničia (váha 0,09),
5. podiel vysokej školy na objeme finančných prostriedkov (bežné transfery) získaných v rokoch 2012 a 2013 na výskumné granty od subjektov verejnej správy (okrem štátnych programov), (váha 0,08),
6. podiel vysokej školy na objeme finančných prostriedkov (bežné transfery) získaných v roku 2012 a 2013 na výskumné aktivity od iných subjektov ako sú subjekty verejnej správy a od subjektov zo zahraničia (mimo grantových schém), (váha 0,05),
7. podiel vysokej školy na priemernom počte doktorandov v dennej forme doktorandského štúdia po dizertačnej skúške v kalendárnom roku 2013 (váha 0,10),
8. podiel vysokej školy na publikačnej činnosti podľa odseku (15) metodiky s použitím váh pre dotáciu na vedeckú, výskumnú alebo umeleckú činnosť,(váha 0,225) a
9. podielu vysokej školy na umeleckej tvorbe podľa odseku (16) metodiky, (váha 0,025).
10. Dotácia **na rozvoj vysokej školy** bola rozpočtovaná v rámci podprogramu *077 13 - Rozvoj vysokého školstva.* V roku 2015 sa táto dotácia použila na centrálne rozvojové projekty a rozvojové projekty vybraných vysokých škôl.
11. Dotácia **na sociálnu podporu študentov** bola rozpočtovaná v rámci podprogramu *077 15 – Sociálna podpora študentov vysokých škôl.* V prvku 077 15 01 boli v roku 2015 rozpočtované finančné prostriedky na sociálne štipendiá. Tieto sú nárokovateľné a verejná vysoká škola ich dostáva v sume podľa zákonných nárokov jej študentov. V prvku 077 15 02 boli rozpočtované finančné prostriedky na motivačné štipendiá. V prvku 077 15 03 boli rozpočtované finančné prostriedky na príspevky na ubytovanie, stravovanie, športové a kultúrne aktivity. Podrobnosti o spôsobe rozpisu tejto časti dotácie sú uvedené v časti venovanej systému sociálnej podpory študentov a sociálnym službám.

#### Jednotkové dotácie

1. V prípade verejných vysokých škôl sa nepoužíva financovanie prostredníctvom normatívov (vopred určená cena na jednotku výkonu), ale spätne z rozpisu dotácií sa dá odvodiť, aká časť dotácie pripadala na jednotku výkonu vysokej školy v jednotlivých oblastiach. V ďalšom texte tak uvádzame vybrané výšky dotácie na vybrané ukazovatele. Uvádzané sumy vychádzajú z pôvodného rozpisu dotácií zo štátneho rozpočtu pre verejné vysoké školy, a v niektorých prípadoch sú zjednodušené (napr. v prípade dotácie na mzdy a poistné odvodenej od počtu študentov sa nezohľadňuje príspevok študenta pri zohľadňovaní centrálnej administratívy, zohľadnenie študenta ako absolventa, dotácia na špecifiká – praxe a pod.). Uvedené hodnoty sú tak indikatívne. Rovnako je potrebné si uvedomiť, že ak sa daný výkon zohľadňuje vo viacerých rokoch, celkovo prinesie vysokej škole dotáciu vo viacerých rokoch a nižšie je uvedený len príspevok v dotácií za daný rok.
2. V rámci dotácie na uskutočňovanie akreditovaných študijných programov dotácia na jedného študenta v študijnom odbore právo v rámci prvého stupňa vysokoškolského vzdelávania predstavovala v roku 2015 približne 576 € (medziročné zvýšenie o 46 €). Najvyššia dotácia pripadala v rámci uvedenej dotácie na študenta doktorandského štúdia v lekárskych odboroch, a to takmer 6 667 €. V dotácii pripadajúcej na jedného študenta sa nezohľadňujú finančné prostriedky účelovo určené na zvýšenie platov zamestnancov verejných vysokých škôl v roku 2015.
3. Ako je uvedené vyššie, pri rozpise dotácií zo štátneho rozpočtu sa zohľadňujú aj získané granty na výskumnú činnosť vysokých škôl za predchádzajúce dva roky. Za každých takto získaných 1 000 € získali verejné vysoké školy v roku 2015:

a) ďalších 239 € za domáce výskumné granty,

b) ďalších 1 067 € za zahraničné výskumné granty,

c) ďalších 972 € za výskumnú činnosť v rámci podnikateľskej činnosti.

1. Pri zohľadňovaní publikačných výstupov sa zohľadňujú publikačné výstupy za dve vykazovacie obdobia, to je dva roky. Publikácie sú rozčlenené do štyroch skupín. Najviac hodnotenými kategóriami publikačných výstupov sú monografie a karenty. Dotácia na jeden publikačný výstup

a) kategórie **monografia** (AAA,AAB) bola **2 558 €,**

b) kategórie vedecká práca a odborná práca **v karentovanom časopise** (ADC, ADD, BDC, BDD) bola **5 439 €,**

c) kategórie vedecká práca alebo odborná práca v časopisoch, ktoré nie sú karentované, ale sú registrované v databázach WoS alebo Scopus (ADM, ADN, BDM, BDN) bola **2 558 €** (zahraničné časopisy) a **1 279 €** (domáce časopisy).

* + 1. 2.2 Výsledky hospodárenia verejných vysokých škôl za rok 2015

1. Údaje prezentované v tejto časti vychádzajú z výročných správ o hospodárení verejných vysokých škôl za rok 2015, ktorých hlavné body predpisuje zákon a podrobnosti určuje ministerstvo. Základom výročnej správy o hospodárení je ročná účtovná závierka obsahujúca súvahu, výkaz ziskov a strát a poznámky.

#### Sumárne údaje zo súvah verejných vysokých škôl k 31. decembru 2015

1. Súhrnná súvaha[[21]](#footnote-21)) za všetky verejné vysoké školy je **v tabuľkách č. 18a a 18b.**
2. **Celková suma aktív** verejných vysokých škôl k 31. decembru 2015 predstavuje čiastku **1 556 109 124 €**. V rámci tejto čiastky vykázali vysoké školy:
3. dlhodobý nehmotný majetok 23 978 tis. €
4. dlhodobý hmotný majetok 1 235 562 tis. €
5. dlhodobý finančný majetok 5 579 tis. €
6. zásoby 4 660 tis. €
7. dlhodobé pohľadávky 946 tis. €
8. krátkodobé pohľadávky [[22]](#footnote-22)) 55 015 tis. €
9. finančné účty 228 361 tis. €
10. časové rozlíšenie 2 008 tis. €
11. Hlavnou položkou v rámci **dlhodobého nehmotného majetku** bol software v sume **22 243 tis. €.** Účtovná hodnota **dlhodobého hmotného majetku** verejných vysokých škôl predstavovala k 31. decembru 2015 objem **1 235 562 tis. €.** Hlavnými položkami v rámci dlhodobého hmotného majetku boli:
12. pozemky 126 807 tis. €
13. stavby 722 927 tis. €
14. samostatné hnuteľné veci a súbory hnuteľných vecí 284 811 tis. €
15. dopravné prostriedky 1 686 tis. €
16. drobný dlhodobý hmotný majetok 1 117 tis. €
17. obstaranie dlhodobého hmotného majetku 92 677 tis. €
18. **Finančné účty** v objeme **228 361 tis. €** predstavujú finančné prostriedky na bankových účtoch a v pokladnici. Pozostávajú najmä z finančných prostriedkov na mzdy za december vyplácaných v januári 2016 a príslušných odvodov, z prostriedkov finančných fondov, z finančných prostriedkov na projekty prechádzajúce do roku 2016 vrátane zahraničných projektov, z finančných prostriedkov na kapitálové výdavky nerealizované v roku 2015, z finančných prostriedkov účtu sociálneho fondu a z finančných prostriedkov účtov podnikateľskej činnosti.
19. Na **bankových účtoch** vysokých škôl (vedených v štátnej pokladnici) vykázali verejné vysoké školy k 31. 12. 2015 finančné prostriedky v objeme **228 180 tis. €**. Z toho na účtoch pre hlavnú činnosť boli vykázané finančné prostriedky v objeme **207 637 tis. €, na účtoch podnikateľskej činnosti** vykázali verejné vysoké školy finančné prostriedky v objeme **19 530 tis.** **€** a na **účtoch** **sociálneho fondu 1 014 tis. €**. Medziročne ide o pokles o 12 260 tis. €.
20. **Štruktúra pasív** verejných vysokých škôl bola k 31. decembru 2015 nasledovná:
21. imanie a peňažné fondy 596 367 tis. €
22. fondy tvorené zo zisku 34 048 tis. €
23. výsledok hospodárenia za účt. obdobie 9 919 tis. €
24. nevysporiadaný výsledok hospodárenia minulých rokov 22 917 tis. €
25. rezervy 6 610 tis. €
26. dlhodobé záväzky 962 tis. €
27. krátkodobé záväzky 72 454 tis. €
28. bankové výpomoci a pôžičky 1 751 tis. €
29. časové rozlíšenie 811 581 tis. €

Hlavnými položkami **imania a peňažných fondov** sú základné imanie v hodnote 528 424 tis. €, fondy podľa osobitného predpisu vo výške 9 283 tis. €, fond reprodukcie vo výške 58 737 tis. €, rozdiely z precenenia majetku a záväzkov vo výške – 77 tis. €. Hlavnými položkami **fondov tvorených zo zisku** sú najmä rezervný fond vo výške 28 595 tis. €, a ostatné fondy vo výške 4 595 tis. €. V**ýsledok hospodárenia** za rok 2015 bol po odvedení dane z príjmu vo výške 9 919 tis. €**. Verejné vysoké školy vykazujú ako nevysporiadaný výsledok hospodárenia minulých** rokov sumu **22 917 tis. €**.

1. Hlavnými položkami v rámci **krátkodobých záväzkov** boli:
2. záväzky z obchodného styku 19 804 tis. €
3. záväzky voči zamestnancom 17 040 tis. €
4. zúčtovanie so Sociál. poisťovňou a zdravot. poisťovňami 10 252 tis. €
5. daňové záväzky 13 180 tis. €
6. ostatné záväzky 12 159 tis. €
7. K 31. decembru 2015 dve verejné vysoké školy evidujú **záväzky voči bankám v sume 1 751 tis. €.**
8. Hlavnou položkou pri časovom rozlíšení pasív boli **výnosy budúcich období v sume 810 252 tis. €.** Ďalšie podrobnosti sú **v tabuľke č. 25.**

#### Sumárne údaje o výnosoch a nákladoch verejných vysokých škôl

1. Hospodárenie verejných vysokých škôl pozostáva z hospodárenia v oblasti hlavnej činnosti a v oblasti podnikateľskej činnosti. V oblasti hlavnej činnosti sa osobitne sleduje oblasť sociálnej podpory študentov.

**Celkové náklady** verejných vysokých škôl (vrátane dane z príjmov) v roku 2015 predstavovali **722 481 tis. €**. Z toho:

1. náklady hlavnej činnosti 695 407 tis. €
2. náklady podnikateľskej činnosti 27 074 tis. €

**Celkové výnosy** verejných vysokých škôl v roku 2015 predstavovali **732 399 tis. €**. Z toho:

1. výnosy hlavnej činnosti 702 251 tis. €
2. výnosy podnikateľskej činnosti 30 149 tis. €

**Výsledok hospodárenia** verejných vysokých škôl bol v roku 2015 vo výške **9 919 tis. €**. Z toho:

1. výsledok hospodárenia v hlavnej činnosti 6 843 tis. €

2. výsledok hospodárenia v podnikateľskej činnosti 3 075 tis. €

V porovnaní s rokom 2014 sa **výnosy** verejných vysokých škôl **v hlavnej činnosti** **zvýšili o 17 827 tis. € (2,6 %). Náklady** verejných vysokých škôl sa **v hlavnej činnosti** **zvýšili** oproti roku 2014 o**14 574 tis. € (2,1 %).**

1. Súhrnné náklady a výnosy verejných vysokých škôl, ako i výsledky hospodárenia jednotlivých verejných vysokých škôl, sú uvedené v tabuľkách č.19 a 20. Náklady, výnosy a výsledky hospodárenia v oblasti sociálnej podpory sú v tabuľkách č. 22 a 23.
2. Za rok 2015 dosiahlo 17 verejných vysokých škôl **celkový kladný výsledok hospodárenia** (teda súčet výsledku hospodárenia v hlavnej činnosti a výsledku hospodárenia v podnikateľskej činnosti). Tri z verejných vysokých škôl (TvU Trnava, AU Banská Bystrica a KU Ružomberok) dosiahli záporný celkový hospodársky výsledok. Celkový výsledok hospodárenia za všetky verejné vysoké školy za rok 2015 bol vyšší oproti celkovému výsledku hospodárenia v roku 2014 (po odvedení dane z príjmov v obidvoch rokoch) o 3 063 tis. €. Najvyšší výsledok hospodárenia v roku 2015 dosiahlaŽU Žilina, UK Bratislava a UPJŠ Košice, pričom všetky tri vysoké školy zisk dosiahli najmä aktivitami v hlavnej činnosti[[23]](#footnote-23)).
3. **Výsledok** hospodárenia verejných vysokých škôl za všetky verejné vysoké školy v roku 2015 bol **v hlavnej činnosti** vo výške **6 843 270** **€**. **Kladný výsledok hospodárenia** v hlavnej činnosti dosiahlo v roku 2015 **pätnásť verejných vysokých škôl:** UK Bratislava, UPJŠ Košice, PU Prešov, UCM Trnava, UVLF Košice, UKF Nitra, UMB Banská Bystrica, TU Košice, ŽU Žilina, TUAD Trenčín, EU Bratislava, SPU Nitra, TU Zvolen, VŠVU Bratislava a UJS Komárno. **Päť** z verejných vysokých škôl hospodárili v hlavnej činnosti **so stratou** (TvU Trnava, STU Bratislava, VŠMU Bratislava, AU Banská Bystrica a KU Ružomberok).Dve z nich (STU Bratislava a VŠMU Bratislava**)** však majú túto stratu vykompenzovanú ziskom z podnikateľskej činnosti, ktorý je podľa zákona určený na dofinancovanie hlavnej činnosti verejnej vysokej školy.

#### Štruktúra nákladov a výnosov v hlavnej činnosti

1. **Hlavné položky nákladov** verejných vysokých škôl v hlavnej činnosti vrátane ich percentuálneho podielu na celkových nákladoch sú nasledovné (tabuľka č. 20):
2. 501 – spotreba materiálu 41 426 001 € 5,74 %
3. 502 – spotreba energie 31 29 387 € 4,34 %
4. 504 – predaný tovar 3 080 136 € 0,43 %
5. 511 – opravy a udržiavanie 13 730 371 € 1,90 %
6. 512 – cestovné 10 379 855 € 1,44 %
7. 518 – ostatné služby 50 234 290 € 6,96 %
8. 521 – mzdové náklady 273 464 394 € 37,90 %
9. 524 – zákonné sociálne poistenie 92 493 781 € 12, 82 %
10. 527 – zákonné sociálne náklady 11 324 813 € 1,57 %
11. 549 – iné ostatné náklady 46 817 890 € 6,49 %
12. 551 – odpisy 81 569 962 € 11,30 %
13. 591 – daň z príjmu 54 572 € 0,01 %
14. Hlavnými nákladovými položkami verejných vysokých škôl na okruhu hlavnej činnosti v rámci účtu **501 – spotreba materiálu** v roku 2015 boli náklady na prístroje a zariadenia laboratórií, ktoré nepatria do dlhodobého hmotného majetku (9 151 tis. €), chemikálie a iný materiál na zabezpečenie experimentálnej výučby (5 190 tis. €), nábytok (4 066 tis. €), potraviny (2 988 tis. €), kancelárske potreby a materiál (2 577 tis. €), knihy, časopisy a noviny (2 234 tis. €), stavebný, vodoinštalačný a elektroinštalačný materiál (1 603 €), čistiace, hygienické a dezinfekčné potreby (1 061 tis. €), pohonné hmoty a ostatný materiál na dopravu (807 tis. €), ostatný materiál (7 445 tis. €).
15. Hlavnými nákladovými položkami v rámci účtu **502 – spotreba energie** v roku 2015 boli náklady na elektrickú energiu (9 734 tis. €), na tepelnú energiu (11 606 tis. €), na plyn (5 637 tis. €) a vodné a stočné (3 789 tis. €).
16. Hlavnými nákladovými položkami v rámci účtu **511 – opravy a udržiavanie** v roku 2015 boli náklady na opravu a udržiavanie stavieb (9 523 tis. €), na opravy a udržiavanie strojov, prístrojov, zariadení a inventára (1 645 tis. €), na opravy dopravných prostriedkov (404 tis. €), na opravy a udržiavanie prostriedkov IT (762 tis. €), údržba a opravy meracej techniky, telovýchovných zariadení (241 tis. €), ostatná údržba a opravy (462 tis. €).
17. Hlavnými nákladovými položkami v rámci účtu **512 – cestovné** v roku 2015 boli náklady na zahraničné cestovné (9 075 tis. €) a domáce cestovné (1 293 tis. €).
18. Náklady na účte **551 – odpisy dlhodobého nehmotného a hmotného majetku** sa členia na náklady na **odpisy** dlhodobého nehmotného a hmotného majetku nadobudnutého z kapitálových dotácií zo štátneho rozpočtu a odpisy dlhodobého nehmotného a hmotného majetku nadobudnutého zo štrukturálnych fondov a odpisy ostatného dlhodobého nehmotného a hmotného majetku.
19. **Hlavné položky výnosov** verejných vysokých škôl **v hlavnej činnosti** vrátane ich percentuálneho podielu na celkových výnosoch sú nasledovné: (tabuľka č.19 )
20. 601 – tržby za vlastné výrobky 344 168 € 0,05 %
21. 602 – tržby z predaja služieb 38 407 697 € 5,24 %
22. 604 – tržby za predaný tovar 3 280 470 € 0,45 %
23. 649 – iné ostatné výnosy 85 900 490 € 11,73 %
24. 651 – tržby z predaja dlhodobého

nehmotného a hmotného majetku 381 512 € 0,05 %

1. 658 – výnosy z prenájmu majetku 350 776 € 0,05 %
2. 691 – dotácie 566 148 949 € 77,30 %
3. Hlavnou položkou v rámci účtu **601 – tržby za vlastné výrobky** boli výnosy študentských jedální (212 tis. €).
4. Hlavnou položkou v rámci účtu **602 – tržby z predaja služieb** boli najmä výnosy z ubytovania denných študentov (21 847 tis. €), zo stravných lístkov študentov (6 298 tis. €), z ubytovania a stravovania iných fyzických osôb (795 tis. €).
5. Hlavnými položkami v rámci účtu **649 – iné ostatné výnosy** boli **výnosy zo školného** **49 155 tis. €** (v tom 6 320 tis. € za prekročenie štandardnej dĺžky štúdia v dennej forme, 27 907 tis. € za cudzojazyčné štúdium dennou formou a 14 810 tis. € školné za štúdium v externej forme štúdia), **výnosy z poplatkov spojených so štúdiom** **5 811 tis. €** (v tom 3 981 tis. € poplatky za prijímacie konanie, 770 tis. € poplatky za rigorózne konanie, 871 tis. €výnosy za vydanie dokladov o štúdiu a ich kópií, 109 tis. € za vydanie diplomu za rigorózne konanie). Ďalšiu časť iných ostatných výnosov tvorili **výnosy za ďalšie vzdelávanie 3 129 tis. €,** **výnosy z darov 1 170 tis. €**. Zvyšok tvorili výnosy z budúcich období, vložné na konferencie, príspevky na úhradu výdavkov zahraničných študentov študujúcich v rámci medzinárodných zmlúv a ďalšie analyticky samostatne nesledované výnosy.
6. Hlavnými položkami v rámci účtu **691 – prevádzkové dotácie** boli bežné dotácie poskytnuté v roku 2015 verejným vysokým školám zo štátneho rozpočtu a zo štrukturálnych fondov. Tieto dotácie boli vyššie ako je vykázaný objem výnosov, pretože do výnosov sa dostali len tie dotácie, ktoré neboli zúčtované ako výnosy budúcich období (napríklad na pokračujúce projekty).

#### Kapitálové výdavky

1. V roku 2015 bola verejným vysokým školám prostredníctvom kapitoly ministerstva zo štátneho rozpočtu poskytnutá kapitálová dotácia v sume **6 359 571 €.** Z uvedenej sumy bola čiastka 50 000 € poskytnutá z podprogramu 06K12. Zvyšná suma 6 309 571 € bola poskytnutá z programu 077 na rekonštrukcie a modernizácie budov verejných vysokých škôl.
2. V dôsledku refundácie výdavkov vynaložených v predchádzajúcich rokoch na rezortný informačný systém školstva v objeme 4 500 000 **€** bol rozpočet kapitálovej dotácie poskytnutej na rekonštrukcie a modernizácie budov verejných vysokých škôl znížený na objem 1 809 571 **€**. Objem kapitálových výdavkov pre verejné vysoké školy v posledných rokoch vrátane roku 2015 neumožňuje realizáciu väčších stavieb. Preto sa disponibilné prostriedky použili na rekonštrukcie menšieho rozsahu najmä v súvislosti s odstraňovaním havarijných stavov objektov verejných vysokých škôl.

## Časť III

* 1. 3. Záver k správe

1. V roku 2015 sa na 22 vysokých školách dokončila komplexná akreditácia ich činností. Okrem akreditácie jednotlivých činností (študijné programy, habilitačné konanie a konanie na vymenúvanie profesorov) sa posudzoval aj vnútorný systém zabezpečovania kvality vysokej školy, kvalita jej tvorivej činnosti, napĺňanie poslania vysokej školy a Akreditačná komisia sa vyjadrila aj k začleneniu vysokých škôl. V prípade piatich verejných vysokých škôl sa Akreditačná komisia vyjadrila, že nespĺňajú kritériá na ponechanie ich doterajšieho zaradenia medzi univerzitnými vysokými školami. V prípade jednej súkromnej vysokej školy sa naopak vyjadrila, že tieto kritériá sú splnené (vysoká škola v súčasnosti nie je zaradená medzi univerzitné vysoké školy). Ponechaniu súčasného zaradenia piatich verejných vysokých škôl bráni neplnenie jedného z troch kritérií. Aj v tomto prípade majú vysoké školy ročnú lehotu na prijatie opatrení a podanie správy, ku ktorým sa opätovne vyjadrí Akreditačná komisia. Na základe výsledkov predchádzajúcej komplexnej akreditácie činností vysokých škôl došlo k zmene začlenenia len v prípade jednej - štátnej vysokej školy.
2. Reakcie na samotný proces komplexnej akreditácie činností vysokých škôl sú rôzne. V porovnaní s predchádzajúcou komplexnou akreditáciou sa podklady predkladali prakticky len v elektronickej forme na predpísaných formulároch, ktoré boli pripravované aj v spolupráci s predstaviteľmi akademickej komunity. I napriek tomu prevláda pohľad o vysokom administratívnom zaťažení tvorivých pracovníkov vysokých škôl, bez relevantnejšieho vplyvu na vysokoškolské prostredie. Periodické externé posúdenie kvality vysokej školy je štandardnou súčasťou systému zabezpečovania kvality. Spolu s nastavením systému riadenia je to téma, ktorá si vyžaduje prehodnotenie a nové nastavenie, ideálne tak, aby samotné vysoké školy mali záujem o získanie spätnej väzby na svoju činnosť a získali najmä podnety na ďalší rozvoj kvality ich činností.
3. Akreditačná komisia zatiaľ nepristúpila k príprave a nenavrhla osobitné kritériá pre profesijne orientované bakalárske študijné programy. Tento krok a naň nadväzujúca úprava hodnotenia tvorivej činnosti vysokej školy s ohľadom na jej poslanie prakticky neumožňuje rozvoj diverzifikovaného vysokoškolského systému.
4. Aj keď vo všeobecnosti sa predpokladá široká dostupnosť vysokoškolského vzdelávania v Slovenskej republike, sociálna mobilita aj prostredníctvom zapojenia sa do vysokoškolského vzdelávania nie je samozrejmosťou. Niektoré skupiny obyvateľov, najmä s ohľadom na svoje rodinné zázemie, či na druhej strane ich špecifickú potrebu, môžu mať ťažší prístup k vysokoškolskému vzdelávaniu a následne k lepšiemu pracovnému uplatneniu sa na trhu práce, resp. o možnosti štúdia na vysokej škole ani neuvažujú, i napriek ich predpokladom na štúdium. Pokračovanie mapovania tejto oblasti a odstraňovanie bariér v prístupe k vysokoškolskému vzdelávaniu je tak naďalej dôležité.
5. Viaceré vysoké školy s ohľadom na demografický vývoj prakticky upúšťajú od výberu uchádzačov na vysokoškolské štúdium / overovaniu predpokladov na vysokoškolské štúdium. Podľa predbežných výsledkov sa javí, že súčasne v priebehu prvých dvoch rokov štúdia bakalárskych študijných programov takmer tretina študentov zanechá štúdium alebo je z neho vylúčená, na jednej vysokej škole dokonca viac ako 40 % študentov. Aj keď neúspešné štúdium môže niekto považovať za indikátor kvality, opak je pravdou. Vysoká neúspešnosť štúdia indikuje nedostatočné informácie pre výber vhodného študijného programu, nedostatočnú orientáciu na potreby študenta a nedostatočné podporné nástroje na prekonanie problémov študenta počas štúdia. Prijímanie uchádzačov, ktorí nemajú predpoklady na riadne skončenie štúdia, znamená neefektívne vynakladanie zdrojov a plytvanie ľudským potenciálom, a to aj samotných študentov. V súčasnosti absentujú podrobnejšie údaje o dôvodoch, pre ktoré študenti zanechávajú štúdium, resp. sú z neho vylúčení, preto nie je možné vyhodnotiť vplyv účelového štúdia s ohľadom na sociálne postavenie študenta, i podiel iných dôvodov (ekonomické dôvody, nezvládanie štúdia, nesprávny výber študijného programu...).
6. V roku 2015 ministri zodpovední za vysoké školstvo na konferencii v Jerevane akceptovali viaceré návrhy vypracované pracovnou skupinou pre Bolonský proces. Viaceré zmeny nastali v odporúčaniach pre zabezpečovanie kvality vysokoškolského vzdelávania, ktorých korektná implementácia je výzvou pre slovenský vysokoškolský sektor. Nové štandardy ešte viac zdôrazňujú potrebu orientácie vzdelávania na študenta, jasne vymedzené vzdelávacie výstupy, férové a zrozumiteľné pravidlá, či zabezpečenie objektívneho hodnotenia študentov. Rovnako tvorba študijných programov, ich revízia so zapojením študentov, absolventov, ale aj zamestnávateľov, by mala prispieť k lepšej uplatniteľnosti absolventov v budúcnosti. Celkovo uplatniteľnosť absolventov, ale aj úloha vysokých škôl pre formovanie občianskej spoločnosti, sú dôležité témy, ktoré je potrebné zohľadniť v ďalších politikách ministerstva.
7. Už v priebehu roka 2015 a v nasledujúcom roku sa ako akútna začala otvárať otázka financovania prevádzky výskumnej infraštruktúry vysokých škôl, keďže rast zdrojov na podporu tvorivej činnosti nereflektoval vznikajúcu kapacitu a príležitosti vedeckej komunity.
8. V roku 2015 došlo k niekoľkým, i keď k drobným, ale predsa podstatným úpravám systému inštitucionálneho financovania verejných vysokých škôl. Z hľadiska publikačnej činnosti bola podstatne znížená dotácia na jednu monografiu, na druhej strane sa zvýšila podpora článkov v časopisoch evidovaných v databázach Web of Science a Scopus. Ide len o prvý krok k ďalším uvažovaným zmenám, ktoré by mali znížiť motiváciu na publikovanie pre publikovanie. Ďalším krokom je nájsť mechanizmus podpory zohľadňujúci odborové špecifiká a relevantnosť publikačných výstupov. Okrem toho bola osobitne zavedená podpora na zohľadňovanie výskumnej činnosti vysokých škôl pre súkromný sektor. Cieľom zohľadňovania príjmov z tejto činnosti je podpora aktivity vysokých škôl v spolupráci so súkromným sektorom, teda otvorenie vysokoškolského sektora. V oblasti financovania vzdelávania k podstatnejším zmenám nedošlo. Čiastočné zvýšenie dotácie pripadajúcej na jedného študenta je prakticky spôsobená najmä poklesom počtu študentov a absolventov.
9. Ani v roku 2015 neboli na vládnej úrovni schválené strategicko-koncepčné dokumenty špecificky orientované na oblasť vysokého školstva ako celok, pokračovala diskusia o možných riešeniach niektorých problémov vzdelávacieho sektora, pričom diskusia obvykle skončila na otázke disponibilných zdrojov k existujúcej kapacite sektora.

1. ) Počtom študentov v roku 2015 rozumieme počet študentov v akademickom roku 2015/2016 k 31.10.2015. [↑](#footnote-ref-1)
2. ) Univerzita Palackého v Olomouci a Vysoká škola hotelová v Prahe oznámili ministerstvu, že svoje aktivity v Slovenskej republike pozastavili. [↑](#footnote-ref-2)
3. ) Za absolventa - uchádzača o zamestnanie sa považujú len absolventi z dennej formy štúdia a len do veku 25 rokov. Absolvent mohol ukončiť štúdium aj v predchádzajúcom roku. [↑](#footnote-ref-3)
4. ) Sú započítaní len občania SR. V počte sú aj prihlášky na štátne vysoké školy. [↑](#footnote-ref-4)
5. ) Vekové zloženie obyvateľstva Slovenskej republiky v roku 2015, <http://datacube.statistics.sk/TM1WebSK/>, k 31.12.2015 [↑](#footnote-ref-5)
6. ) Separát štatistickej ročenky školstva SR 2015, počet novoprijatých k 31.10.2015 na verejných, súkromných a štátnych vysokých školách v SR, I. stupeň a spojený I. a II. stupeň štúdia dennej aj externej formy štúdia (občania SR). [↑](#footnote-ref-6)
7. ) Sú započítaní len občania SR. V počte sú aj prihlášky na štátne vysoké školy. [↑](#footnote-ref-7)
8. ) Zdroj: Štatistický úrad SR [↑](#footnote-ref-8)
9. ) V rámci vykazovania sa v kategórií výskumných pracovníkov uvádzajú aj zamestnanci bez vysokoškolského vzdelania, ktorí sa podieľajú na výskumnej činnosti, resp. pri nej asistujú. [↑](#footnote-ref-9)
10. ) V rámci vykazovania neučiteľských pracovníkov uvádzajú zamestnanci, ktorí sa nepodieľajú na pedagogickej a výskumnej činnosti. [↑](#footnote-ref-10)
11. ) Nezohľadňuje sa výška úväzku príslušného vysokoškolského učiteľa. [↑](#footnote-ref-11)
12. ) Údaje zohľadňujú aj zamestnancov štátnych vysokých škôl. V prípade, že fyzická osoba zmenila funkciu (napr. z docenta na profesora) je táto zmena zohľadnená ako pokles počtu docentov, nárast poštu profesorov, ale v celkovej zmene sa nezohľadní (osoba zo systému neodišla). Zohľadňuje sa stav k 31.12., pracovné pomery/dohody, ktoré netrvali k tomuto dátumu sa nezohľadňujú. [↑](#footnote-ref-12)
13. ) Ide o rozpis dotácií bez zohľadnenia neskorších vratiek (v prípade predčasne ukončeného projektu, zrušenia projektu, nedočerpania finančných prostriedkov sa zvyšné finančné prostriedky počas roka vracajú ministerstvu). [↑](#footnote-ref-13)
14. ) Údaje podľa CREPČ ku dňu 26.6.2016. Záznamy v centrálnom registri sú priebežne kontrolované a môže dôjsť k ich preradeniu, vyradeniu a pod., ak nesplnia podmienky na registráciu. Registrujú sa aj záznamy doktorandov. Údaje nie sú kompletné, chýbajú údaje za niektoré súkromné vysoké školy. Údaje CREUČ sú podľa stavu k 13.7.2016. [↑](#footnote-ref-14)
15. ) Ide o predbežný údaj. Vložené záznamy sú predmetom posúdenia, a tak môže dôjsť k ich vyradeniu z evidencie, či k preradeniu. Údaje za rok 2015 zatiaľ neboli predmetom revízie. Údaje o umeleckých výkonoch za roky 2013 a 2014 boli už predmetom revízie, vysoké školy však majú ešte možnosť rozporovať navrhnuté zmeny zaradenia. [↑](#footnote-ref-15)
16. ) Citačný ohlas normalizovaný na základe kategorizácie časopisov podľa vedných disciplín/vedných odborov (CNCI). Je v ňom zohľadnený typ publikácie (článok, prehľadová práca, príspevok v konferenčnom zborníku), rok publikovania a vedný odbor. I napriek normalizácii (vyjadrenej pomerom voči celosvetovej produkcii v danom vednom odbore, type publikácie a roku) v prípade nízkych počtov publikácií hodnota CNCI môže byť významne ovplyvnená jednou publikáciou s vysokým počtom citácií. Z tohto dôvodu sú v grafe uvedené priemerné citačné ohlasy normalizované podľa vedných odborov v prípadoch, keď vysoká škola disponuje dostatočne vysokým počtom publikácií a % citovaných publikácií (na úrovni približne priemerná hodnota svetového normalizovaného citačného ohlasu), resp. počtom citácií. [↑](#footnote-ref-16)
17. ) <http://www.keepeek.com/Digital-Asset-Management/oecd/science-and-technology/frascati-manual-2015_9789264239012-en#page1>. [↑](#footnote-ref-17)
18. ) Limity (hraničné hodnoty) pre počty citácií potrebné na zaradenie publikácie medzi často citované publikácie (tzv. highly cited papers) sú rozdielne pre vedné odbory v klasifikácii podľa Essential Science Indicators a pre jednotlivý rok za posledných 10 rokov. Napr. pre *všeobecné* *spoločenské vedy* bolo na zaradenie publikácie medzi často citovanú t. j. medzi horné 1 % svetovo najcitovanejších publikácií potrebných za rok 2006: 121 citácií, za rok 2012: 35 citácií a za rok 2015: 6 citácií; pre *fyzikálne vedy*  za rok 2006: 158 citácií, za rok 2012: 77 citácií a za rok 2015: 13 citácií. [↑](#footnote-ref-18)
19. ) Finančné prostriedky boli zabezpečené účelovou dotáciou v roku 2015 a zostatkom účelovej dotácie z roku 2014. [↑](#footnote-ref-19)
20. ) Skutočnosť, že dotácia je medziročne vyššia a počet vydaných jedál naopak nižší, je spôsobené zálohovým financovaním odvodeným od predpokladaného vyššieho počtu vydaných jedál. [↑](#footnote-ref-20)
21. ) Súvaha vyjadruje v prehľadnej a usporiadanej forme peňažné vyjadrenie majetku podľa druhov (aktíva) a podľa zdrojov (pasíva) k určitému dňu. [↑](#footnote-ref-21)
22. ) Objem krátkodobých pohľadávok zvyšujú pohľadávky zo zmlúv zo štrukturálnych fondov. [↑](#footnote-ref-22)
23. ) Poznamenávame, že štandardným cieľom verejných vysokých škôl nie je dosahovanie zisku, ale vyrovnané hospodárenie. Tvorba zisku u verejných vysokých škôl má však význam v prípadoch, keď si potrebujú akumulovať prostriedky do budúcich rokov, napríklad na nákladnejšie rozvojové projekty, alebo v prípade, že potrebujú vyrovnať stratu z minulých rokov (verejná vysoká škola musí v každom prípade celý zisk použiť na svoju hlavnú činnosť). [↑](#footnote-ref-23)